open-index/open-wikipedia-markdown huggingface dataset:
ସୁଜାତା

ସୁଜାତା (୧୦ ଡିସେମ୍ବର ୧୯୫୨ ମସିହା  - ୬ ଏପ୍ରିଲ ୨୦୧୧) ଜଣେ ଭାରତୀୟ ଅଭିନେତ୍ରୀ ଯିଏକି ତାମିଲ, ତେଲୁଗୁ, ମାଲୟଲମ, କନ୍ନଡ଼ ଏବଂ ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଥିଲେ , ଯିଏ ବିଭିନ୍ନ ଭାବନାକୁ ଚିତ୍ରଣ କରିବାରେ ସଂଯମତା ଏବଂ ସୁକ୍ଷ୍ମତା ପାଇଁ ବେଶ ଜଣାଶୁଣା । ସୁଜାତା ତାମିଲ ଚଳଚ୍ଚିତ୍ର ଶିଳ୍ପରେ ଭେଟେରାନ ନିର୍ଦ୍ଦେଶକ କେ ବାଲାଚାନ୍ଦର ଏବଂ ନିର୍ମାତା ପି.ଆର ଗୋବିନ୍ଦରାଜନ ଆଭାଲ ଅରୁ ଥୋଦର (୧୯୭୪)ରେ ନାୟକ ଭାବେ ପରିଚିତ ହୋଇଥିଲେ । ସେ ତାଙ୍କର ଅନେକ ଚଳଚ୍ଚିତ୍ରରେ କମଲ ହାସନଙ୍କ ସହ ଯୋଡି ହୋଇଥିଲେ । ସେ ପ୍ରମୁଖ ଅଭିନେତା N.T.R, Sivaji Ganesan, କମଲ ହାସନ, ରଜନୀକାନ୍ତ, ଅନନ୍ତନାଗ, ଶ୍ରୀନାଥ, ଆକକିନେନି ନାଗସ୍ୱାରା ରାଓ, କୃଷ୍ଣ ରାଜୁ, ଶୋଭାନ ବାବୁ ଏବଂ କୃଷ୍ଣଙ୍କ ସହ ଅଭିନୟ କରିଥିଲେ । ଚେନ୍ନାଇରେ ହୃଦଘାତରେ ତାଙ୍କର ମୃତ୍ୟୁ ଘଟିଛି । 

## ଜୀବନୀ
ସୁଜାତା ୧୦ ଡିସେମ୍ବର ୧୯୫୨ ମସିହାରେ ଶ୍ରୀଲଙ୍କାର ଗାଲେରେ ଏକ ମାଲୟଲମ ପରିବାରରେ ଜନ୍ମଗ୍ରହଣ କରିଥିଲେ ଯେଉଁଠାରେ ସେ ତାଙ୍କର ପିଲାଦିନ ବିତାଇଥିଲେ । ସେ ସ୍କୁଲ ନାଟକରେ ଅଂଶ ଗ୍ରହଣ କରିଥିଲେ ଏବଂ ପରେ ପ୍ରାୟ ୧୫ ବର୍ଷ ବୟସରେ ତାମିଲନାଡୁ ଯାଇଥିଲେ । ସେ ମାଲୟଲମ ଚଳଚ୍ଚିତ୍ର ଏର୍ନକୁଲ୍ଲମ ଜଙ୍କସନରେ ଅଭିନୟ କରିଥିଲେ ।

## ମୃତ୍ୟୁ
ହୃଦଘାତ ପାଇଁ ଚିକିତ୍ସା ଚାଲିଥିବା ବେଳେ ସୁଜାତା ୬ ଏପ୍ରିଲ ୨୦୧୧ ମସିହାରେ ଚେନ୍ନାଇରେ ମୃତ୍ୟୁ ବରଣ କରିଥିଲେ ।

## ପୁରସ୍କାର
* ୧୯୭୫ ମସିହାରେ ଉରୁଭୁ ସୋଲା ଓରୁଭାନ ପାଇଁ ଫିଲ୍ମ ଫେୟାର ଶ୍ରେଷ୍ଠ ତାମିଲ ଅଭିନେତ୍ରୀ ପୁରସ୍କାର ପାଇଥିଲେ ।
* ୧୯୭୬ ମସିହାରେ ଆନ୍ନାକିଲି ପାଇଁ ଫିଲ୍ମ ଫେୟାର ଶ୍ରେଷ୍ଠ ତାମିଲ ଅଭିନେତ୍ରୀ ପୁରସ୍କାର ପାଇଥିଲେ ।
* ୧୯୭୭ ମସିହାରେ ଅବରଗାଲ ପାଇଁ ଫିଲ୍ମ ଫେୟାର ଶ୍ରେଷ୍ଠ ତାମିଲ ଅଭିନେତ୍ରୀ ପୁରସ୍କାର ପାଇଥିଲେ ।'
* ୧୯୭୯ ମସିହାରେ ଗୁପଡୁ ମାନାସୁଙ୍କ ପାଇଁ ଫିଲ୍ମ ଫେୟାର ଶ୍ରେଷ୍ଠ ତାମିଲ ଅଭିନେତ୍ରୀ ପୁରସ୍କାର ପାଇଥିଲେ 
* ୧୯୯୭ ମସିହାରେ ପେଲି ପାଇଁ ଶ୍ରେଷ୍ଠ ତାମିଲ ଅଭିନେତ୍ରୀ ନନ୍ଦୀ ପୁରସ୍କାର ପାଇଥିଲେ ।

## ଆଧାର
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:୨୦୧୧ ମୃତ୍ୟୁ
ଶୀଳାବତୀ ଗୋପାଳବା

ଶୀଳାବତୀ ଗୋପାଳବା‌ (ଅକ୍ଟୋବର ୪, ୧୯୭୭ ମସିହାରେ ମୃତ୍ୟୁବରଣ କରିଥିଲେ) ଜଣେ ଶ୍ରୀଲଙ୍କା ଜନସାଧାରଣ, ୧୯୭୨ ମସିହାରୁ ୧୯୭୭ ମସିହା ପର୍ଯ୍ୟନ୍ତ ଶ୍ରୀଲଙ୍କାର ପ୍ରଥମ ମହିଳା ଏବଂ ପୂର୍ବତନ ରାଷ୍ଟ୍ରପତି ଉଇଲିୟମ ଗୋପାଳବାଙ୍କ ପତ୍ନୀ ଥିଲେ । ୧୯୭୨ ମସିହାରେ ତାଙ୍କ ସ୍ୱାମୀଙ୍କ ରାଷ୍ଟ୍ରପତି ପଦ ଗ୍ରହଣ କରିବା ପରେ ଗୋପାଳବା‌ ଦେଶର ପ୍ରଥମ ମହିଳା ଭାବରେ କାର୍ଯ୍ୟ କରିଥିଲେ ।

## ଜୀବନୀ
ଗୋପାଳବା ମାର୍ଚ୍ଚ ୮, ୧୯୨୮ ମସିହାରେ ମାଟାଲେ ଅର୍ବାନ କାଉନସିଲର , ଜଣେ ଓକିଲ ତଥା ତତ୍କାଳୀନ ସଦସ୍ୟ ଉଇଲିୟମ ଗୋପାଳବାଙ୍କୁ ବିବାହ କରିଥିଲେ । ଏହି ଦମ୍ପତିଙ୍କର ଚାରୋଟି ସନ୍ତାନ ଥିଲେ : ଦୁଇ ଝିଅ ଇରାନଗାନି ଓ ଚିନ୍ଥା ଏବଂ ଦୁଇ ପୁଅ ଅଶୋକା ଓ ମଣ୍ଟି । ତାଙ୍କ ସାନ ପୁଅ ମଣ୍ଟି ଗୋପାଳବା ୨୦୦୦ରୁ ୨୦୦୧ ପର୍ଯ୍ୟନ୍ତ ସାଂସ୍କୃତିକ ବ୍ୟାପାର ମନ୍ତ୍ରୀ ଏବଂ ୨୦୦୨ରୁ ୨୦୦୫ ପର୍ଯ୍ୟନ୍ତ କେନ୍ଦ୍ରୀୟ ପ୍ରଦେଶର ରାଜ୍ୟପାଳ ଭାବେ କାର୍ଯ୍ୟ କରିଥିଲେ ।

ଶୀଳାବତୀଙ୍କ ସ୍ୱାମୀ ଉଇଲିୟମ ଗୋପାଳବା ୧୯୬୨ରୁ ୧୯୭୨ ମସିହା ପର୍ଯ୍ୟନ୍ତ ସିଲୋନର ଗଭର୍ଣ୍ଣର ଜେନେରାଲ ଭାବେ କାର୍ଯ୍ୟ କରିଥିଲେ । ୧୯୭୨ ମସିହାରେ ଶୀଳାବତୀ ଗୋପାଳବା ଶ୍ରୀଲଙ୍କାର ପ୍ରଥମ ମହିଳା ହୋଇଥିଲେ, ଯେତେବେଳେ ଶ୍ରୀଲଙ୍କା ଏକ ଗଣତନ୍ତ୍ରରେ ପରିଣତ ହୋଇଥିଲେ ଏବଂ ତାଙ୍କ ସ୍ୱାମୀ ରାଷ୍ଟ୍ରପତି ପଦ ଗ୍ରହଣ କରିଥିଲେ ।

ଅକ୍ଟୋବର ୪, ୧୯୭୭ ମସିହାରେ ଶୀଳାବତୀ ମୃତ୍ୟୁବରଣ କରିଥିଲେ । ତାଙ୍କ ଶବ ଦାହ ପରେ ତାଙ୍କ ପାଉଁଶକୁ ଦୁଲ୍ଲାବାର ଗୋପାଳବା ପାରିବାରିକ ଶ୍ମଶାନରେ ସମାଧି ଦିଆଯାଇଥିଲା । ୧୯୮୧ ମସିହାରେ ମୃତ୍ୟୁବରଣ କରିଥିବା ତାଙ୍କ ସ୍ୱାମୀଙ୍କ ପରି ଶୀଳାବତୀ ଗୋପାଳବା ତାଙ୍କ ମୃତ୍ୟୁ ପରେ ଶ୍ରୀଲଙ୍କାର ଚକ୍ଷୁଦାନ ସୋସାଇଟିକୁ ନିଜର ଆଖି ଦାନ କରିଥିଲେ ।

## ଆଧାର
ଶ୍ରେଣୀ:ଶ୍ରୀଲଙ୍କାର ପ୍ରଥମ ମହିଳା
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:୧୯୭୭ ମୃତ୍ୟୁ
ଗଲୁ

**ଗଲୁ ବା କୁଣ୍ଡେଇେବା ଇଚ୍ଛା (**ଇଂରାଜୀ ଭାଷାରେ **pruritus)** ଏକ ପ୍ରକାର ଚେତନା ଯାହା ହେଲେ ଗଲୁ ସ୍ଥାନରେ କୁଣ୍ଡେଇବାକୁ ବାଧ୍ୟତାମୂଳକ ଇଚ୍ଛା ହୁଏ ।ଏହି ଗଲୁ ଯୋଗୁ ଜୀବନ ଏକ ନକାରାତ୍ମକ ଭାବରେ ପ୍ରଭାବିତ ହୋଇପାରେ |  ଦୀର୍ଘକାଳୀନ ଗଲୁ ହେଲେ ଚର୍ମ ମୋଟା ହୋଇଯାଏ, ନିଦ ଭଲ ଭାବରେ ହୁଏ ନାହିଁ ଓ ଥକ୍କାପଣ ହୋଇପାରେ | 

ଶରୀରର ଅଧିକାଂଶ ଅଂଶ ଜଡ଼ିତ ହେଉଥିଲେ ଶୁଖିଲା ଚର୍ମ ଓ ଏକଜିମା ବା ଚର୍ମ ପ୍ରଦାହ ଏହାର ସାଧାରଣ କାରଣ ହୋଇଥାଏ |  ସିରୋସିସ୍, ରକ୍ତ ବେମାରୀ, ସଂକ୍ରମଣ,  ଔଷଧର ପ୍ରତିକ୍ରିୟା, ହାଇପରଥାଇରଏଡିଜମ, ବୃକ୍‌କ ରୋଗ, ଏବଂ କର୍କଟ ରୋଗ ଭଳି ଅନ୍ୟାନ୍ୟ ଅବସ୍ଥାରେ ମଧ୍ୟ ଗଲୁ ହୋଇପାରେ।  ମାନସିକ ରୋଗ ଯେପରିକି  ସାଇକୋସିସ୍, ଅବସେସିଭ୍-କମ୍ପଲସିଭ ଡିଜଅର୍ଡ଼ର ଏବଂ ଔଷଧର ଅସୁବିଧା ଥିବା ଜାଣି ମଧ୍ୟ  ବ୍ୟବ‌ହାର କରୁଥିଲେ ଏହି ରୋଗ ହୋଇପାରେ | 

ଏହାର ମୂଳ କାରଣ ଉପରେ ଚିକିତ୍ସା କରାଯିବା ଉଚିତ |  ମୌଳିକ  ପଦକ୍ଷେପରେ ମଏସ୍ଚରାଇଜର ବା ନରମକାରୀ ମଲମ, ଏକ ନିମ୍ନ ତାପମାତ୍ରା ପରିବେଶ, କୁଣ୍ଡେଇ ନହେବା ଏବଂ ଉତ୍ତେଜକକୁ ଏଡ଼େଇଲେ ସାହାଯ୍ୟ ହୋଇଥାଏ |  ବ୍ୟବହୃତ ଔଷଧ ମଧ୍ୟରେ କର୍ଟିକୋଷ୍ଟିରଏଡ, ଆଣ୍ଟିହିଷ୍ଟାମିନ ଓ କାପସାଇସିନ ଅନ୍ତର୍ଭୁକ୍ତ ହୋଇପାରେ।  I ଗଲୁ ଏକ ସାଧାରଣ ଚର୍ମ ସମ୍ପର୍କୀୟ ଲକ୍ଷଣ ଅଟେ। 

## ଅଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରେମଲତା ବାରିକ

ପ୍ରେମଲତା ବାରିକ, ଓଡ଼ିଶା ସରକାରଙ୍କ ଅଧିନରେ କୁଜଙ୍ଗ ଗୋଷ୍ଠୀ ସ୍ବାସ୍ଥ୍ୟକେନ୍ଦ୍ରରେ କାର୍ଯ୍ୟରତ ଜଣେ ସ୍ୱାସ୍ଥ୍ୟ ପରିଦର୍ଶିକା । ୨୦୨୦ ମସିହା ପାଇଁ ତାଙ୍କୁ ଦେଶର ସର୍ବତ୍କୃଷ୍ଟ ସେବା ସମ୍ମାନ *ଜାତୀୟ ଫ୍ଲୋରେନ୍ସ ନାଇଟିଙ୍ଗଲ ପୁରସ୍କାର*ରେ ସମ୍ମାନୀତ କରାଯାଇଥିଲା । ସ୍ବାସ୍ଥ୍ୟ କ୍ଷେତ୍ରରେ ତାଙ୍କର୍ ସେବା, ସମର୍ପଣ ଓ କର୍ତ୍ତବ୍ଯର ପରାକାଷ୍ଠାପାଇଁ ତାଙ୍କୁ ଏହି ପୁରସ୍କାର ପ୍ରଦାନ କରାଯାଇଥିଲା । ଏହାବ୍ୟତୀତ ସେ ଅନ୍ୟ ୫୦ଟିରୁ ଉର୍ଦ୍ଧ ସରକାରୀ ଓ ବେସରକାରୀ ପୁରସ୍କାରରେ ସମ୍ମାନୀତ ।

## ବୃତ୍ତିଗତ ଜୀବନ 
କୁଜଙ୍ଗ ଗୋଷ୍ଠୀ ସ୍ୱାସ୍ଥ୍ୟ କେନ୍ଦ୍ର ଅଧୀନରେ ଥିବା ଗୋଟିଏ ପଞ୍ଚାୟତର ୨୧ଟି ଗାଁ ଏବଂ ସହରାଅଞ୍ଚଳର ୪ଟି ବସ୍ତିରେ ପ୍ରେମଲତା କାମ କରନ୍ତି । ଶିଶୁ ଓ ମାତୃ ମୃତ୍ୟୁହାର ହ୍ରାସ ଦିଗରେ ପ୍ରେମଲତାଙ୍କ ପ୍ରୟାସର ସୁଫଳ ଦେଖାଯାଇଛି । ସରକାରଙ୍କ ନେସନାଲ ହେଲ୍ଥ ମିଶନ ଅଧିନରେ ଚାଲିଥିବା ବିଭିନ୍ନ ପ୍ରୋଜେକ୍ଟ ସେ ଗର୍ଭବତୀ ମହିଳାମାନଙ୍କ ପାଖରେ ପହଞ୍ଚିବା ପାଇଁ କାର୍ଯ୍ୟ କରୁଛନ୍ତି ।

## ବ୍ୟକ୍ତିଗତ ଜୀବନ 
ପ୍ରେମଲତାଙ୍କ ପୈତୃକ ଘର ଜଗତସିଂହପୁର ଜିଲ୍ଲାର ଦେଉଳିସାହି । ତାଙ୍କ ପିତାଙ୍କ ନାମ ଧର୍ମାନନ୍ଦ ବାରିକ ଓ ମାତାଙ୍କ ନାମ ହେନାମଣି । ୧୯୮୦ ମସିହାରେ ସେ ମାଟ୍ରିକ ପାସ କରିଥିଲେ । ସେ ଧ୍ରୁବଚରଣ ସାହୁଙ୍କୁ ବିବାହ କରିଛନ୍ତି ଓ ତାଙ୍କର ଦୁଇ ଜଣ ସନ୍ତାନ୍ତ ଅଛନ୍ତି ।

ଜଣେ କବି ଭାବରେ ମଧ୍ୟ ପ୍ରେମଲତା ପରିଚିତ । ୧୯୯୨ରେ ତାଙ୍କର ପ୍ରଥମ କବିତା ପୁସ୍ତକ *ପ୍ରେମାଞ୍ଜଳି* ପ୍ରକାଶ ପାଇଥିଲା । ଏଯାବତ ତାଙ୍କର ୬ଟି ପୁସ୍ତକ ପ୍ରକାଶ ପାଇଛି ।

## ସମ୍ମାନ ଓ ପୁରସ୍କାର 
* ଜାତୀୟ ଫ୍ଲୋରେନ୍ସ ନାଇଟିଙ୍ଗଲ ପୁରସ୍କାର - ୨୦୨୦
* ମଦର ଟେରେସା ସମ୍ମାନ
* ସ୍ୱାସ୍ଥ ହିଁ ସମ୍ପଦ ସମ୍ମାନ

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ସୁଶୀଳ କୁମାର ପୃଷ୍ଟି

**ସୁଶୀଳ କୁମାର ପୃଷ୍ଟି** (୧୬ ସେପ୍ଟେମ୍ବର ୧୯୪୫ - ୨୫ ଅପ୍ରେଲ ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୁଶୀଳ କୁମାର ପୃଷ୍ଟି ୧୯୪୫ ମସିହାର ସେପ୍ଟେମ୍ବର ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଶ୍ୱନାଥ ପୃଷ୍ଟି ଓ ପତ୍ନୀଙ୍କ ନାମ ରଜନୀ ପୃଷ୍ଟି ।

## ରାଜନୈତିକ ଜୀବନ 
ସୁଶୀଳ କୁମାର ପୃଷ୍ଟି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ସୁଶୀଳ କୁମାର ପୃଷ୍ଟି ୧୯୯୯ ମସିହାର ଅପ୍ରେଲ ୨୫ ତାରିଖରେ ୫୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଆଶାରାମ ଭୋଇ

**ଆଶାରାମ ଭୋଇ** (୩୦ ଜୁନ ୧୯୦୭ - ୩ ଜୁନ ୧୯୭୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଆଶାରାମ ଭୋଇ ୧୯୦୭ ମସିହାର ଜୁନ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କିର୍ତ୍ତନ ଭୋଇ ଏବଂ ପତ୍ନୀଙ୍କ ନାମ ପ୍ରଭା ଭୋଇ ଓ ସୁଭଦ୍ରା ଭୋଇ ।

## ରାଜନୈତିକ ଜୀବନ 
ଆଶାରାମ ଭୋଇ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଆଶାରାମ ଭୋଇ ୧୯୭୪ମସିହାର ଜୁନ ୩ ତାରିଖରେ ୬୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୦୭ ଜନ୍ମ
ଶ୍ରେଣୀ:୧୯୭୪  ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ସ୍ନାୟୁଜନିତ ମୂତ୍ରାଶୟ

ସ୍ନାୟୁଜନିତ ମୂତ୍ରାଶୟ (ଇଂରାଜୀ ଭାଷାରେ urinary bladder) ନାମ ଦିଆଯାଏ ଯେତେବେଳେ ସ୍ନାୟୁମଣ୍ଡଳର କୌଣସି କର୍ମ ଅକ୍ଷମତା ଫଳରେ ସୃଷ୍ଟି ହେଉଥିବା ସମସ୍ୟାମାନଙ୍କୁ ବୁଝାଏ |  ଦ୍ୱିତୀୟ ବିଶ୍ୱଯୁଦ୍ଧ ସମୟରେ ମୂତ୍ର କ୍ୟାଥେରାଇଜେସନ ଏକ ଉପଯୋଗୀ ଚିକିତ୍ସା ବୋଲି ସ୍ଥିର କରାଯାଇଥିଲା। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଭାବନା ସୋମାୟା

**ଭାବନା ସୋମାୟା‌** ଜଣେ ଭାରତୀୟ ଚଳଚ୍ଚିତ୍ର ସାମ୍ବାଦିକ, ସମାଲୋଚକ, ଲେଖକ ଏବଂ ଐତିହାସିକ ଅଟନ୍ତି । ତାଙ୍କୁ ୨୦୧୭ ମସିହାରେ ଭାରତର ରାଷ୍ଟ୍ରପତି ପ୍ରଣବ ମୁଖାର୍ଜୀ ପଦ୍ମଶ୍ରୀ ସମ୍ମାନରେ ସମ୍ମାନିତ କରିଥିଲେ । ୧୯୭୮ ମସିହାରେ ଚଳଚ୍ଚିତ୍ର ସାମ୍ବାଦିକ ଭାବେ ନିଜର କ୍ୟାରିଅର ଆରମ୍ଭ କରି ସେ ୧୯୮୦ରୁ ୧୯୯୦ ଦଶକ ମଧ୍ୟରେ ଅନେକ ଚଳଚ୍ଚିତ୍ର ପତ୍ରିକା ସହିତ କାମ କରିଛନ୍ତି । ପରେ ସେ ୨୦୦୦ରୁ ୨୦୦୭ ମସିହା ପର୍ଯ୍ୟନ୍ତ ଅଗ୍ରଣୀ ଚଳଚ୍ଚିତ୍ର ପତ୍ରିକାରେ ସ୍କ୍ରିନର ସମ୍ପାଦକ ରହିଥିଲେ । ସେ ହିନ୍ଦୀ ସିନେମାର ଇତିହାସ ଏବଂ ବଲିଉଡ ତାରକାଙ୍କ ଜୀବନୀ ଉପରେ *ସଲାମ ବଲିଉଡ* (୨୦୦୦), *ଷ୍ଟୋରୀ ସୋ ଫାର* (୨୦୦୩) ଇତ୍ୟାଦି ୧୩ରୁ ଅଧିକ ପୁସ୍ତକ ଲେଖିଛନ୍ତି ।

## ପ୍ରାରମ୍ଭିକ ଜୀବନ ଓ ପୃଷ୍ଠଭୂମି
ସୋମାୟା ମୁମ୍ବାଇରେ ଜନ୍ମଗ୍ରହଣ କରିଥିଲେ । ସେ ନିଜର ଆଠ ଭାଇଭଉଣୀଙ୍କ ମଧ୍ୟରେ ସବୁଠାରୁ ସାନ ସନ୍ତାନ ଅଟନ୍ତି ।

ସେ ମୁମ୍ବାଇର ସିଓନର ଆମ ଲେଡି ଅଫ ଗୁଡ଼ କାଉନସେଲ ହାଇସ୍କୁଲରୁ ନିଜର ପାଠପଢ଼ା ସାରିଥିଲେ ଏବଂ ଅନ୍ଧେରି ପଶ୍ଚିମର ଭାଲାବ ସଙ୍ଗିତାଳୟରେ ଭରତନାଟ୍ୟମ ନୃତ୍ୟରେ ତାଲିମ ପ୍ରାପ୍ତ କରିଥିଲେ । 

ତାଙ୍କ ପାଠପଢ଼ା ପରେ ସେ ମନସ୍ତତ୍ତ୍ୱରେ ସ୍ନାତକ ହାସଲ କରିଥିଲେ ଏବଂ ମୁମ୍ବାଇ ବିଶ୍ୱବିଦ୍ୟାଳୟର ସରକାରୀ ଆଇନ କଲେଜରୁ ଏଲଏଲବିରେ ଡିଗ୍ରୀ ହାସଲ କରିଥିଲେ । ସେ ମୁମ୍ବାଇର କେସି କଲେଜରେ ସାମ୍ବାଦିକତା ଅଧ୍ୟୟନ କରିଥିଲେ ।

## ବୃତ୍ତି
ସୋମାୟା ୧୯୭୮ ମସିହାରେ ଚଳଚ୍ଚିତ୍ର ସାମ୍ବାଦିକ ତଥା ସ୍ତମ୍ଭକାର ଭାବରେ ନିଜର କ୍ୟାରିଅର ଆରମ୍ଭ କରିଥିଲେ । ସୁପର ମାଗାଜିନରେ କାମ କରିବା ପରେ (୧୯୮୦-୧୯୮୧) ସେ ଇଣ୍ଡିଆ ବୁକ ହାଉସଦ୍ୱାରା ସହକାରୀ ସମ୍ପାଦକ ଭାବେ ପ୍ରକାଶିତ ଚଳଚ୍ଚିତ୍ର ପତ୍ରିକାରେ ଯୋଗ ଦେଇଥିଲେ ଏବଂ ୧୯୮୫ ମସିହାରେ ସହ-ସମ୍ପାଦକ ହୋଇଥିଲେ ଏବଂ ୧୯୮୮ ପର୍ଯ୍ୟନ୍ତ ସେହିଠାରେ କାର୍ଯ୍ୟ କରିଥିଲେ ।

## ଆଧାର
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ଜୀବିତ ବ୍ୟକ୍ତି
ପ୍ରଫୁଲ୍ଲତା ମହାପାତ୍ର

**ପ୍ରଫୁଲ୍ଲତା ମହାପାତ୍ର** (୧ ଜାନୁଆରୀ ୧୯୪୨ - ୯ ସେପ୍ଟେମ୍ବର ୨୦୨୧) ଜଣେ ଭାରତୀୟ-ଓଡ଼ିଆ ଲେଖିକା ଥିଲେ । ତାଙ୍କର ରଚନାଗୁଡ଼ିକ ପ୍ରଧାନତଃ ଶିଶୁ ସାହିତ୍ୟ, କବିତା, ଗଳ୍ପ ଓ ଉପନ୍ୟାସ ଥିଲା । ତାଙ୍କ ରଚିତ ଉପନ୍ୟାସଗୁଡ଼ିକ ମଧ୍ୟରେ *ବ୍ୟର୍ଥ ରାଗିଣୀ*, *ପ୍ରଥମ କଦମ୍ବ ଫୁଲ*, *ତାପସୀ ତପସ୍ୟା*, *ହୃଦୟେ ପ୍ରବାସ,* *ନିଃଶବ୍ଦ ସଂଳାପ*, *କେବେ ଦିନେ*, *ଅନ୍ୟ ଅନୁଭୂତି*, *ମାଟିରୁ ଆକାଶ*, ଗଳ୍ପ ପୁସ୍ତକ ଭିତରେ *ସବୁଜ ବନଭୂଇଁ*, *ଛିନ୍ନତନ୍ତ୍ରୀର ସ୍ବର*, କବିତା ସଂକଳନ *ଆସ ଯିବା ପଦ୍ମବନ*, ଏବଂ ଶିଶୁ ସାହିତ୍ୟ ରଚନା *ପରୀ ରାଇଜ* ଓ *ଆକାଶ କୁସୁମ* ଆଦି ରଚନା ଉଲ୍ଲେଖନୀୟ ।

୨୦୨୧ ସେପ୍ଟେମ୍ବର ୯ ତାରିଖ ରାତି ୩ଟା ସମୟରେ ତାଙ୍କର ୮୦ ବର୍ଷ ବୟସରେ ଦେହାନ୍ତ ହୋଇଥିଲା ।

## ଜୀବନୀ 
ପ୍ରଫୁଲ୍ଲତା ମହାପାତ୍ର ୧୯୪୨ ମସିହା ଜାନୁଆରୀ ୧ ତାରିଖରେ ଓଡ଼ିଶାର ରାୟଗଡ଼ା ଜିଲ୍ଲାର କାଶୀପୁରଠାରେ ଜନ୍ମଗ୍ରହଣ କରିଥିଲେ । ସେ ଅବସରପ୍ରାପ୍ତ ଓଡ଼ିଆ ଭାଷା ସାହିତ୍ୟ ପ୍ରାଧ୍ୟାପକ ତଥା ସାରଳା ଦାସଙ୍କ 'ଚଣ୍ଡୀପୁରାଣ'ର ସଂପାଦକ ପ୍ରଫୁଲ୍ଲ ଚନ୍ଦ୍ର ମହାପାତ୍ରଙ୍କୁ ବିବାହ କରିଥିଲେ । ଦମ୍ପତ୍ତିଙ୍କର ଦୁଇଜଣ ଝିଅ ଅଛନ୍ତି ।

୨୦୨୧ ସେପ୍ଟେମ୍ବର ୯ ତାରିଖ ରାତି ୩ଟା ସମୟରେ ତାଙ୍କର ୮୦ ବର୍ଷ ବୟସରେ ଦେହାନ୍ତ ହୋଇଥିଲା । ତାହା ପରଦିନ ସେପ୍ଟେମ୍ବର ୧୦ ତାରିଖ ଅପରାହ୍ନରେ ପୁରୀ ସ୍ବର୍ଗଦ୍ବାରଠାରେ ତାଙ୍କର ଶେଷକୃତ୍ୟ ସଂପନ୍ନ ହୋଇଥିଲା ।

## ରଚନାବଳୀ 
ତାଙ୍କର ରଚନାବଳୀ ପ୍ରାୟତଃ ୧୯୬୦ ପରେ ପ୍ରକାଶିତ ହୋଇଥିଲା ।

### ଉପନ୍ୟାସ 
* *ବ୍ୟର୍ଥ ରାଗିଣୀ*
* *ପ୍ରଥମ କଦମ୍ବ ଫୁଲ*
* *ତାପସୀ ତପସ୍ୟା*
* *ହୃଦୟେ ପ୍ରବାସ*
* *ନିଃଶବ୍ଦ ସଂଳାପ*
* *କେବେ ଦିନେ*
* *ଅନ୍ୟ ଅନୁଭୂତି*
* *ମାଟିରୁ ଆକାଶ*

### ଗଳ୍ପ ପୁସ୍ତକ 
* *ସବୁଜ ବନଭୂଇଁ*
* *ଛିନ୍ନତନ୍ତ୍ରୀର ସ୍ବର*

### କବିତା ସଂକଳନ 
* *ଆସ ଯିବା ପଦ୍ମବନ*

### ଶିଶୁ ସାହିତ୍ୟ 
* *ପରୀ ରାଇଜ*
* *ଆକାଶ କୁସୁମ*

## ଆଧାର 
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ମଞ୍ଜୁ ମୋଦି

**ମଞ୍ଜୁ ମୋଦି** (ଜନ୍ମ: ୧୧ ଫେବୃଆରୀ ୧୯୫୯) ଜଣେ ଓଡ଼ିଆ ଅନୁବାଦିକା । ଅନୁବାଦ ଭିନ୍ନ ସେ ସାହିତ୍ୟର ଅନ୍ୟ ବିଭାଗରେ ମଧ୍ୟ ଲେଖନୀ ଚାଳନା କରନ୍ତି । *ଜୈନେନ୍ଦ୍ର କୁମାର*ଙ୍କ ଲିଖିତ ହିନ୍ଦୀ ଉପନ୍ୟାସ *କଲ୍ୟାଣୀ*କୁ ଓଡ଼ିଆ ଭାଷାକୁ ଅନୁବାଦ କରି ସେ ୨୦୨୦ ମସିହା ନିମନ୍ତେ କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ଲାଭ କରିଥିଲେ ।

## ବ୍ୟକ୍ତିଗତ ଜୀବନ 
ମଞ୍ଜୁ ୧୯୫୯ ମସିହାରେ ଜନ୍ମଗ୍ରହଣ କରିଥିଲେ । ସେ ହିନ୍ଦୀ ଭାଷାରେ ପିଏଚଡ଼ି ହାସଲ କରିଛନ୍ତି । ୧୯୮୩ ମସିହାରୁ ସେ ଲେଖାଲେଖି ଆରମ୍ଭ କରିଥିଲେ । କଟକର ପ୍ରେସ ଛକ ନିକଟସ୍ଥ ନୂଆ ଛକରେ ତାଙ୍କର ବାସଗୃହ । 
## ରଚନାବଳୀ 
ମଞ୍ଜୁ ୬ଟି ମୌଳିକ ପୁସ୍ତକ, ୨ଟି ସମ୍ପାଦିତ ପୁସ୍ତକ, ୧୫ଟିରୁ ଅଧିକ ନିବନ୍ଧ, ୧୦୦ରୁ ଅଧିକ ପ୍ରବନ୍ଧ ରଚନା ସହିତ ସହିତ ହିନ୍ଦୀ ପତ୍ରିକା *ବାର୍ତ୍ତା ବାହକ* ଓ ଓଡ଼ିଆ ପତ୍ରିକା *ଶୈଶବ*ର ସମ୍ପାଦନା କରିଛନ୍ତି ।
### ରଚନାବଳୀ 
* କଲ୍ୟାଣୀ
* ପ୍ରେମଚାନ୍ଦଙ୍କ ନିର୍ବାଚିତ ଶିଶୁଗଳ୍ପ - ୨୦୦୧ (କେନ୍ଦ୍ର ସାହିତ୍ୟ ଏକାଡେମୀ ପ୍ରକାଶନ)
* ଏଇ ଯେ ସୂର୍ଯ୍ୟ ଉଏଁ

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ୨୦୨୦

## ଆଧାର 
ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଅନୁବାଦକ
ଏଟୋନୋଜେଷ୍ଟ୍ରେଲ ଜନ୍ମ ନିୟନ୍ତ୍ରଣ ପ୍ରତିରୋପଣ

**ଏଟୋନୋଜେଷ୍ଟ୍ରେଲ ଜନ୍ମ ନିୟନ୍ତ୍ରଣ ପ୍ରତିରୋପଣ** (ଏକ ବ୍ରାଣ୍ଡ ନାମ **ନେକ୍ସପ୍ଲାନନ)** ଏକ ଉପକରଣ ଯାହା ଏଟୋନୋଜେଷ୍ଟ୍ରେଲ ପ୍ରଲିପ୍ତ ଏକ ରଡ ସାହାଯ୍ୟରେ ଜନ୍ମ ନିରୋଧ ପାଇଁ ବ୍ୟବହୃତ ହୁଏ |  ସମସ୍ତ ପ୍ରଭାବଶାଳୀ ଉପାୟମାନଙ୍କ ମଧ୍ୟରୁ ଏହା ଅନ୍ୟତମ ଓ ଏହାର ଏକ ବର୍ଷର ବିଫଳତା ହାର ପ୍ରାୟ ୦.୦୫% ମାତ୍ର |  ଏହା ଅତି କମରେ ତିନି କିମ୍ବା ଚାରି ବର୍ଷ ପର୍ଯ୍ୟନ୍ତ କାମ କରେ ଓ କେତେକ ଡାଟା ଅନୁସାରେ ପାଞ୍ଚ ବର୍ଷ ପାଇଁ ଫଳପ୍ରଦ ହେବା ଦେଖାଉଅଛି |   ଏହି ଯନ୍ତ୍ର ଚର୍ମ ତଳେ ରଖାଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ରକ୍ତସ୍ରାବ ସହିତ ଋତୁସ୍ରାବ ପରିବର୍ତ୍ତନ ହୋଇପାରେ, ପ୍ରାୟ ଏକ ତୃତୀୟାଂଶ ମହିଳା ମାସିକ ଋତୁସ୍ରାବ ଆଦୌ ହେଉ ନଥିବା ରିପୋର୍ଟ କରନ୍ତି ।   ଯକୃତ ରୋଗୀଙ୍କୁ ଏହା ଦିଆଯାଏ ନାହିଁ।  ଇଟୋନୋଜେଷ୍ଟ୍ରେଲ ପ୍ରତିରୋପଣ ହେଉଛି ଏକ ପ୍ରକାର ଦୀର୍ଘ-କାର୍ଯ୍ୟକ୍ଷମ ଜନ୍ମ ନିରୋଧକ ଯାହା ପରିବର୍ତ୍ତନ କରାଯାଇପାରେ ।   ଏହା ଡିମ୍ବକ୍ଷରଣ ବନ୍ଦ କରେ, ସର୍ଭିକ୍ସରେ ଥିବା ମ୍ୟୁକସ ମୋଟା କରିଦିଏ ଓ ଜରାୟୁର ଅନ୍ତସ୍ତରକୁ ପରିବର୍ତ୍ତନ କରି କାର୍ଯ୍ୟକ୍ଷମ ହୁଏ | 

ରେ ଇଣ୍ଡୋନେସିଆରେ ୧୯୯୮ ମସିହାରେ ଏବଂ ଆମେରିକାରେ ୨୦୦୬ ମସିହାରେ ଡାକ୍ତରୀ ବ୍ୟବହାର ପାଇଁ ଏଟୋନୋଜେଷ୍ଟ୍ରେଲ ପ୍ରତିରୋପଣ ଅନୁମୋଦନ କରାଯାଇଥିଲା।   ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହା ନାମ ଲିପିବଦ୍ଧ ଅଛି ।  ଏହା ଏକ ଜେନେରିକ ଔଷଧ ଯାହା ବିନା ପ୍ରେସକ୍ରିପସନରେ ମିଳେ |  ବିକାଶଶୀଳ ଦେଶରେ ଏହାର ହୋଲସେଲ ମୂଲ୍ୟ ପ୍ରାୟ ୮.୯୩ରୁ ୧୩.୨୯ ଡଲାର ଅଟେ |  ଯୁକ୍ତରାଜ୍ୟରେ ଏହି ଉପକରଣର ଏନଏଚଏସ ମୂଲ୍ୟ ପ୍ରାୟ ୮୩.୪୩ ପାଉଣ୍ଡ ଅଟେ |  ଯୁକ୍ତରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୬୨୫.୦୦ ଆମେରିକୀୟ ଡଲାର |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗଣେଶ ରାମ ବରିହା

**ଗଣେଶ ରାମ ବରିହା** (ମୃତ୍ୟୁ: ୧୯୫୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଭାରତ ସ୍ୱାଧୀନ ହେବା ପରେ ଓଡ଼ିଶାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ଗଣେଶ ରାମ ବରିହା ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଗଣେଶ ରାମ ବରିହା ୧୯୫୮ ମସିହାରେ ମୃତ୍ୟୁବରଣ କରିଥିଲେ । ୨୫ ଅଗଷ୍ଟ ୧୯୫୮ରେ ତାଙ୍କୁ ଓଡ଼ିଶା ବିଧାନ ସଭା ଗୃହରେ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।

## ଆଧାର 
ଶ୍ରେଣୀ:୧୯୫୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ହ୍ୟୁମରସ ଅସ୍ଥି ଭଗ୍ନ

**ହ୍ୟୁମରସ ଅସ୍ଥି ଭଗ୍ନ** ହୋଇଥିବା କୁହାଯାଏ ଯେତେବେଳେ ବାହୁରେ ଥିବା ହାଡ଼ ଭାଙ୍ଗିଯାଏ । ଯନ୍ତ୍ରଣା, ଫୁଲା ଏବଂ ଆଞ୍ଚୁଡ଼ା ଇତ୍ୟାଦି ଲକ୍ଷଣମାନ ଦେଖାଯାଏ ।   ବାହୁକୁ ଘୁଞ୍ଚାଇବାର କ୍ଷମତା ହ୍ରାସ ହୋଇପାରେ ଏବଂ ଆଘାତପ୍ରାପ୍ତ ବ୍ୟକ୍ତି  ନିଜାର କ‌ହୁଣୀକୁ ଧରି ଉପସ୍ଥାପନ କରିପାରନ୍ତି |  ଧମନୀ କିମ୍ବା ସ୍ନାୟୁରେ ଆଘାତ ଏବଂ କମ୍ପାର୍ଟମେଣ୍ଟ ସିଣ୍ଡ୍ରୋମ ଭଳି ଜଟିଳତା ଦେଖାଯାଇପାରେ | 

ସାଧାରଣତଃ ପଡ଼ିଗଲେ ବା ଆଘାତପ୍ରାପ୍ତ ହେଲେ ହ୍ୟୁମରସ ଭାଙ୍ଗିଯାଏ ।   ହାଡ଼କୁ ଦୁର୍ବଳ କଲାଭଳି ରୋଗ ଯେପରିକି କର୍କଟ ରୋଗ ଥିଲେ ମଧ୍ୟ ହ୍ୟୁମରସ ଭାଙ୍ଗିଯାଏ । ଭାଙ୍ଗିଥିବା ସ୍ଥାନ ଅନୁସାରେ ବର୍ଗୀକରଣ କରାଯାଏ ଯେପରି ସନ୍ନିକଟ ହ୍ୟୁମରସ ଅସ୍ଥିଭଗ୍ନ, ହ୍ୟୁମରସ ମଧ୍ୟ ଭାଗ ବା ଶାଫ୍ଟ  ଏବଂ ଦୂରବର୍ତ୍ତୀ ଅସ୍ଥି ଭଗ୍ନ ।   ରୋଗୀ ହାତର ରଞ୍ଜନରଶ୍ମି କରି ଭଙ୍ଗା ନିଶ୍ଚିତ ହୋଇଥାଏ।  ଅଧିକ ବିବରଣୀ ସଂଗ୍ରହ କରିବା ପାଇଁ ସିଟି ସ୍କାନ କରାଯାଏ | 

ଭଙ୍ଗା ସ୍ଥାନ ଅନୁସାରେ ସ୍ଲିଙ୍ଗ, ସ୍ପ୍ଲିଣ୍ଟ, ବ୍ରେସ ବା ଅସ୍ତ୍ରୋପଚାର ଭଳି ବିକଳ୍ପ ବ୍ୟବ‌ହାର କରି ଏହାର ଚିକିତ୍ସା କରାଯାଏ ।  ସନ୍ନିକଟ ହ୍ୟୁମରସ ଅସ୍ଥିଭଗ୍ନଗୁଡ଼ିକରେ ଭଗ୍ନ ଅଂଶ ସଠିକ ସ୍ଥାନରେ ଥିଲେ ଏକ ସ୍ଲିଙ୍ଗ୍ ବ୍ୟବ‌ହାର ଯଥେଷ୍ଟ ହୁଏ |  ଅସ୍ତ୍ରୋପଚାର ପରିବର୍ତ୍ତେ ଅନେକ ହ୍ୟୁମରସ୍ ଶାଫ୍ଟ ଭଙ୍ଗା ଏକ ବ୍ରେସ ସାହାଯ୍ୟରେ ଚିକିତ୍ସା କରାଯାଇପାରେ |  ଅସ୍ତ୍ରୋପଚାର କରି ଭଙ୍ଗା ସ୍ଥାନ ଖୋଲି ହାଡ଼ ଯଥା ସ୍ଥାନରେ ଖଞ୍ଜାଯିବା ପରେ ଇଣ୍ଟ୍ରାମେଡୁଲାରି କଣ୍ଟା ବା ଚର୍ମ‌ଭେଦୀ ପିନ ଲଗାଯାଏ ।  ଗଣ୍ଠି ପୁନସ୍ଥାପନ ଏହାର ଅନ୍ୟ ଏକ ବିକଳ୍ପ ହୋଇପାରେ |  ସନ୍ନିକଟ ଏବଂ ଶାଫ୍ଟ ଭଙ୍ଗା ଚିକିତ୍ସାର ଭଲ ଫଳାଫଳ ମିଳିଥାଏ କିନ୍ତୁ ଦୂରବର୍ତ୍ତୀ ଅସ୍ଥି ଭଗ୍ନର ଫଳାଫଳ ଏତେ ଭଲ ହୋଇନପାରେ |  ସମୁଦାୟ ଅସ୍ଥି ଭଗ୍ନର ୪% ଏହି ଭଙ୍ଗା ଥାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମାରବର୍ଗ ଭୂତାଣୁ ରୋଗ

**ମାରବର୍ଗ ଭୂତାଣୁ ରୋଗ** ( **MVD** ) (ପୂର୍ବ ନାମ **ମାରବର୍ଗ ରକ୍ତସ୍ରାବ ଜ୍ୱର)** ମାନବଠାରେ ହେଉଥିବା ଏକ ଭୟଙ୍କର ରକ୍ତସ୍ରାବୀ ଜ୍ୱର । ସାହାଯ୍ୟକାରୀ ଚିକିତ୍ସା ଉପ‌ଯୋଗ କଲେ ଫଳାଫଳ ଉନ୍ନତ ହୋଇଥାଏ |  ସଂକ୍ରମିତ ଲୋକଙ୍କ ମଧ୍ୟରୁ ପ୍ରାୟ ଅର୍ଦ୍ଧେକ ଲୋକ ମୃତ୍ୟୁବରଣ କରନ୍ତି।

**ମାରବର୍ଗ ଭୂତାଣୁ ରୋଗ (**MVD) ବିରଳ ଅଟେ |  ଏହା ସାଧାରଣତଃ  ଆଫ୍ରିକା ଭିତରେ ବ୍ୟାପିଥାଏ। ପ୍ରଥମେ ଏହି ରୋଗ ୧୯୬୭ ମସିହାରେ ଚିହ୍ନଟ ହୋଇଥିଲା ଏବଂ ଅଦ୍ୟାବଧି ୫୮୮ରୁ ଅଧିକ ରୋଗୀ ଚିହ୍ନଟ ହୋଇସାରିଛନ୍ତି ।  ବାଦୁଡ଼ି ଭଳି ସମ ଜାତୀୟ ଅନ୍ୟ ପ୍ରାଣୀମାନେ ମଧ୍ୟ ପ୍ରଭାବିତ ହୋଇପାରନ୍ତି | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରଦ୍ଧାଞ୍ଜଳି କାନୁନଗୋ

**ଶ୍ରଦ୍ଧାଞ୍ଜଳି କାନୁନଗୋ** (ଜନ୍ମ: ୩୦ ଅପ୍ରେଲ ୧୯୬୩ ) ଜଣେ ଓଡ଼ିଆ ସାହିତ୍ୟିକା । ୨୦୧୮ ମସିହା ପାଇଁ ତାଙ୍କୁ କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାରରେ ସମ୍ମାନୀତ କରାଯାଇଥିଲା । *ନବ କୁମାର ବସୁ*ଙ୍କ ବଙ୍ଗଳା ପୁସ୍ତକ *ଶ୍ରୀମୟୀ ମା*କୁ ଓଡ଼ିଆରେ ଅନୁବାଦ କରି ସେ ଏହି ପୁରସ୍କାର ପାଇଥିଲେ ।

## ରଚନାବଳୀ 
* ଶ୍ରୀମୟୀ ମା - ୨୦୧୮ (ଆମେ ଓଡ଼ିଶା ପ୍ରକାଶନ)
* ରାତି ଶେଷରେ ପ୍ରିୟ ସଖା - ୧୯୯୯ ( ପ୍ରାଚୀ ଲେଖକ ସମବାୟ ସମିତୀ, କଟକ)
* ନୀଳନଦୀର ମାୟା - ୨୦୧୦ (ପକ୍ଷୀଘର ପ୍ରକାଶନ)
* ପ୍ରିୟ ବାନ୍ଧବ (ପକ୍ଷୀଘର ପ୍ରକାଶନ)
* ଦେହୀ : ଦେବୀ (ପକ୍ଷୀଘର ପ୍ରକାଶନ) ୨୦୨୨, ଫିଚର

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ୨୦୧୮

## ଆଧାର 
ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ ଲୋକ
ସୁସ୍ମିତା ରଥ

**ସୁସ୍ମିତା ରଥ** (ଜନ୍ମ : ୦୬ ଅକ୍ଟୋବର ୧୯୫୮ ) ଜଣେ ଓଡ଼ିଆ ସାହିତ୍ୟିକା । ସେ ମୁଖ୍ୟତଃ ଗପ ଲେଖନ୍ତି । ସେ ଗଙ୍ଗାଧର ରଥ ଫାଉଣ୍ଡେସନର ସମ୍ପାଦିକା ଓ ଉତ୍କଳ ସାହିତ୍ୟ ସମାଜର ଉପସଭାପତି ଭାବରେ କାର୍ଯ୍ୟ କରିଛନ୍ତି ।

## ରଚନାବଳୀ
* ଭିନ୍ନ ପୃଥିବୀ - ୨୦୦୬ (ଗ୍ରନ୍ଥମନ୍ଦିର କଟକ)
* ଦୃଷ୍ଟିର ଏପାଖ ସେପାଖ - ୨୦୦୯ (ପଶ୍ଚିମା ପ୍ରକାଶନ, ଭୁବନେଶ୍ୱର)
* ପରିବର୍ତ୍ତିତ ମୁହୂର୍ତ୍ତ କେତୋଟିକୁ ନେଇ - ୨୦୧୧ (ପଶ୍ଚିମା ପ୍ରକାଶନ, ଭୁବନେଶ୍ୱର)
* ସ୍ମୃତିର ରଙ୍ଗ - ୨୦୦୪ (ଗ୍ରନ୍ଥମନ୍ଦିର କଟକ)
* କବି ଭାନୁଜୀ ରାଓ - ୨୦୧୩ (ଓଡ଼ିଶା ସାହିତ୍ୟ ଏକାଡେମୀ)
* ଅଦ୍ୱିତୀୟା
* ଶ୍ରେଷ୍ଠ ଗଳ୍ପ
* ଅସ୍ତିତ୍ୱ

## ସମ୍ମାନ ଓ ପୁରସ୍କାର 
* ଝଙ୍କାର ପୁରସ୍କାର (କ୍ଷୁଦ୍ରଗଳ୍ପ) - ୨୦୧୦
* ସହକାର ଗଳ୍ପ ସମ୍ମାନ
* ଅଞ୍ଜନ ପ୍ରଧାନ ସ୍ମୃତି ସମ୍ମାନ
* ଫକୀରମୋହନ ଗଳ୍ପ ପୁରସ୍କାର
* ଲେଖିକା ସଂସଦ ପୁରସ୍କାର

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
କୃତି ଭାରତୀ

**କୃତି ଭାରତୀ** (ଜନ୍ମ ଅଗଷ୍ଟ ୧୯, ୧୯୮୭) ଜଣେ ପୁନର୍ବାସ ମନସ୍ତତ୍ତ୍ୱବିତ୍ ଓ ବାଳ ଅଧିକାର କର୍ମୀ ଅଟନ୍ତି । ଭାରତରେ ବାଲ୍ୟ ବିବାହ ବନ୍ଦ କରିବା ସପକ୍ଷରେ ଲେଖି ସେ ମୁଖ୍ୟ ସମାଚାରରେ ରହିଥିଲେ । 
ଅଣଲାଭକାରୀ ସାରଥି ଟ୍ରଷ୍ଟର ସେ ସ୍ଥାପୟିତା ଓ ନିର୍ଦ୍ଦେଶିକା ଥିଲେ ଯାହା ମାଧ୍ୟମରେ ବାଲ୍ୟ ବିବାହର ଶିକାର ହୋଇଥିବା ପିଲାଙ୍କୁ ସେ ଉଦ୍ଧାର କରିଛନ୍ତି । ଭାରତିଙ୍କ ଦଳ ୪୪ଟି ବାଲ୍ୟ ବିବାହକୁ ରଦ୍ଦ କରେଇଛନ୍ତି ଓ ପ୍ରାୟ ୧୪୦୦ ବିବାହ ସମ୍ପନ୍ନ ହେବା ପୂର୍ବରୁ ପ୍ରତିରୋଧ କରେଇଛନ୍ତି । 
ଶୈଶବ ସମୟରେ ଭାରତୀକୁ ସମ୍ପର୍କୀୟମାନେ ଶାରୀରିକ ଓ ବାଚନିକ ଭାବରେ ନିର୍ଯାତନା ଦେଇଥିଲେ । ଦଶ ବର୍ଷ ବୟସ ହୋଇଥିଲା ବେଳେ ତାଙ୍କୁ ଧିମା ବିଷ ଦିଆଯାଇଥିଲା (slow poison) କିନ୍ତୁ ସେ ବଞ୍ଚିଗଲେ ମଧ୍ୟ ପକ୍ଷାଘାତରେ ପୀଡ଼ିତ ହୋଇ ଶେଯରେ ପଡ଼ିରହିଲେ । ବିଭିନ୍ନ ଡାକ୍ତରଖାନାରେ ଅନେକ ଚିକିତ୍ସା କରି ଦୁଇ ବର୍ଷ ପରେ ସେ ଆରୋଗ୍ୟ ହୋଇଥିଲେ କିନ୍ତୁ ଏହାର ଶ୍ରେୟ ସେ ରେକି (reiki) ଚିକିତ୍ସାକୁ ଦେଲେ ।
 
ସୁସ୍ଥ ହେବା ପରେ ଜାତି ପ୍ରଥା, ଧର୍ମ ଓ ସ୍ୱଜନମାନଙ୍କଠାରୁ ନିଜକୁ ମୁକ୍ତ ରଖିବାକୁ ସେ  ଭାରତର ଝିଅ ଭାବରେ ନିଜ ନାମ ବଦଳେଇ ଭାରତୀ କରିଦେଲେ ।
 
## ଶିକ୍ଷା
ପକ୍ଷାଘାତ ଯୋଗୁ ଯଥା ସମୟରେ ସେ ଚତୁର୍ଥ ଗ୍ରେଡ ଶିକ୍ଷା ସମାପ୍ତ କରିପାରି ନଥିଲେ । ପରେ ସେ ବୋର୍ଡ ପରୀକ୍ଷା ଦେଇ ଦଶମ ଗ୍ରେଡ ପାସ କରିଥିଲେ ।
ପରବର୍ତ୍ତୀ ସମୟରେ ମନୋବିଜ୍ଞାନରେ ଯୋଧପୁରସ୍ଥିତ ଜୟ ନାରାୟଣ ବିଶ୍ୱବିଦ୍ୟାଳୟରୁ ଡକ୍ଟରେଟ କରିଥିଲେ ।
## ସାରଥି ଟ୍ରଷ୍ଟ
ଏକ ଅଭୂତପୂର୍ବ ଜାଗରୁକତା ବିସ୍ତାର ଲାଭ କରୁଥିବା କଥା ଭାରତୀ ଲକ୍ଷ କଲେ ଯାହା ଅତ୍ୟାବଶ୍ୟକ ଥିଲା । ଏହିପରି ଭାବରେ ୨୦୧୧ ମସିହାରେ ତାଙ୍କ ନିଜସ୍ୱ ଅନୁଭୂତିକୁ ନେଇ ସେ ସାରଥି ଟ୍ରଷ୍ଟ ଏନଜିଓ ସ୍ଥାପନ କରିଥିଲେ । ଏହି ଟ୍ରଷ୍ଟ ତୃଣମୂଳରେ କାମ କରି ବାଲ୍ୟ ବିବାହ କରିଥିବା ପିଲାଙ୍କୁ ଉଦ୍ଧାର କରିତାଙ୍କର କଲ୍ୟାଣ ଓ ପୁନର୍ବାସ କରିବାକୁ ଲାଗିପଡ଼ିଲେ ।  ସେହି ସଂସ୍ଥା ଗୋଟିଏ ହେଲ୍ପଲାଇନ ରଖିଥିଲେ ଯେଉଁଥିରେ କମ ବୟସର କନ୍ୟା ଓ ବର ତାଙ୍କ କେଶ ରିପୋର୍ଟ କରିପାରିବେ । ପ୍ରମାଣ ସହିତ କୌଣସି ବାଲ୍ୟ ବିବାହ ରିପୋର୍ଟ ପାଇଲେ ଉକ୍ତ ଗ୍ରାମକୁ ଯାଇ ମୁଖିଆମାନଙ୍କୁ ବୁଝେଇବାକୁ ଚେଷ୍ଟା କରୁଥିଲେ । ଏଥିରେ ଚେତନା ନ ଆସିଲେ ନ୍ୟାୟୀକ ସାହାଯ୍ୟ ପାଇଁ କୋର୍ଟକୁ ଯାଉଥିଲେ । 
 
ସେହି କାମରେ ସକ୍ରିୟ ଥିଲାବେଳେ ଅସଂଖ୍ୟ ମୃତ୍ୟୁ ଓ ଧର୍ଷଣ ଧମକ ପାଇଥିଲେ । ସ୍ଥାପିତ (୨୦୧୧) ହେବାପରଠାରୁ ୪୪ଟି ବିବାହ ରଦ୍ଦ ହୋଇଛି ଓ ହେବା ପୂର୍ବରୁ ୧,୪୦୦ଟି ବିବାହ ବନ୍ଦ ହୋଇଛି ।

## ଆଧାର
ଗାୟତ୍ରୀ ବସୁ ମଲ୍ଲିକ

**ଗାୟତ୍ରୀ ବସୁ ମଲ୍ଲିକ** (୧୯୩୦ - ୧୫ ନଭେମ୍ବର ୨୦୧୩) ଜଣେ ଓଡ଼ିଆ ସାହିତ୍ୟିକ ଥିଲେ ।  ସେ ଉଭୟ ଉପନ୍ୟାସ ଓ ଗଳ୍ପ ଲେଖୁଥିଲେ । ତାଙ୍କ ଉପନ୍ୟାସ ଲେଖିବାର ଦକ୍ଷତା ପାଇଁ ତାଙ୍କୁ ଉପନ୍ୟାସ ଜଗତର *ସାମ୍ରାଜ୍ଞୀ* କୁହାଯାଉଥିଲା । ସାହିତ ସର୍ଜନା ନିମନ୍ତେ ସେ ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧନା ସମେତ ଅନେକ ପୁରସ୍କାର ପାଇଥିଲେ ।

## ରଚନାବଳୀ
ଗାୟତ୍ରୀ ୨୫ଟି ଉପନ୍ୟାସ ଓ ୨୦୦ରୁ ଉର୍ଦ୍ଧ କ୍ଷୁଦ୍ର ଗଳ୍ପ ରଚନା କରିଥିଲେ । ତାଙ୍କ ଉପନ୍ୟାସକୁ ୧୯୮୩ ମସିହାରେ କାବେରୀ ଚଳଚ୍ଚିତ୍ର ନିର୍ମାଣ କରାଯାଇଥିଲା ।
### ରଚନାବଳୀ
* ମାଧବୀର ମଧୁରାତି ୧୯୮୧
* ମୃଗତୃଷ୍ଣାର ଇତିକଥା ୧୯୮୨
* ସାତ ସାଗର ତେର ନଦୀ ପାରେ ୧୯୮୮
* ସୂର୍ଯ୍ୟ ପରାଗ ୧୯୭୭, ୨ୟ ସଂ ୧୯୮୫
* ତ୍ରିପର୍ଣ୍ଣା ୧୯୭୧
* ବନ ବିହଙ୍ଗ ୧୯୮୦
* ମରୁଝର ୧୯୮୩
* ବିମୁଖ ଭ୍ରମର ୧୯୯୧
* ଅୟନାନ୍ତ
* ରୌଦ୍ରଛାୟା

## ବ୍ୟକ୍ତିଗତ ଜୀବନ
ଗାୟତ୍ରୀ ୧୯୩୦ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପୁତ୍ର ଶଙ୍କର ବସୁ ମଲ୍ଲିକ ମଧ୍ୟ ଜଣେ ଅଭିନେତା । ତାଙ୍କ ଅନ୍ୟ ପୁତ୍ରଙ୍କ ନାମ ଗୌରୀ ବସୁ ମଲ୍ଲିକ । ବାର୍ଦ୍ଧକ୍ୟ ଜନିତ ରୋଗରେ ପୀଡ଼ିତ ହୋଇ ସେ ୨୦୧୩ ମସିହା ନଭେମ୍ବର ୧୫ ତାରିଖରେ ଇହଧ୍ୟାମ ତ୍ୟାଗ କରିଥିଲେ ।

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧନା - ୧୯୯୪
* ଉତ୍କଳ ସାହିତ୍ୟ ସମାଜ ପୁରସ୍କାର - ୨୦୦୨

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ଓଡ଼ିଆ ଔପନ୍ୟାସିକ
ଫାମୋଟିଡିନ

{{Infobox drug
| IUPAC_name      = 3-[({2-[(diaminomethylidene)amino]-1,3-thiazol-4-yl}methyl)sulfanyl]-*N*-sulfamoylpropanimidamide

| image           = Famotidine.svg
| width           = 275
| image2          = File:Famotidine-from-xtal-Mercury-3D-bs.png

| pronounce       = 
| tradename       = Pepcid, others
| Drugs.com       = 
| MedlinePlus     = a687011

| licence_US      = Famotidine

| DailyMedID      = Famotidine
| pregnancy_AU    = B1
| pregnancy_US    = B
| legal_AU        = S3
| legal_AU_comment= /S4; pharmacist only
| legal_UK        = GSL
| legal_US        = OTC
| legal_US_comment= /&nbsp;Rx-only

| routes_of_administration= By mouth (tablets), Intravenous
| bioavailability = 40–45% (by mouth)
| protein_bound   = 15–20% ଅମ୍ଳ ରୋଗ, ଗ୍ୟାଷ୍ଟ୍ରୋସୋଫେଜିଆଲ ରିଫ୍ଲକ୍ସ ଡିଜିଜ ଏବଂ ଜୋଲିଞ୍ଜର ଏଲିସନ ସିଣ୍ଡ୍ରୋମ ଇତ୍ୟାଦି ରୋଗମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ |  ଏହା ପାଟିରେ ଦିଆଯାଏ କିମ୍ବା ଇଞ୍ଜେକସନ ମାଧ୍ୟମରେ ଶିରାରେ ଦିଆଯାଏ |  ଗର୍ଭାବସ୍ଥାରେ ବ୍ୟବହାର ନିରାପଦ ଲାଗେ କିନ୍ତୁ ଏହା ନିମନ୍ତେ ଯଥେଷ୍ଟ ଅନୁଶୀଳନ ହୋଇନାହିଁ ଓ ସ୍ତନ୍ୟପାନ ସମୟରେ ବ୍ୟବହାର କରିବା ପରାମର୍ଶ ଦିଆଯାଇନଥାଏ |  ଏହା ଏକ ହିଷ୍ଟାମିନ ଏଚ ରିସେପ୍ଟର ବିରୋଧୀ ଭାବରେ କାମ କରେ ।   ଏହା ଏକ ଜେନେରିକ ଔଷଧ  ଭାବରେ ଉପଲବ୍ଧ |  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ଏନଏଚଏସ ମୂଲ୍ୟ 30 ପାଉଣ୍ଡ ଅଟେ ।  ୨୦୧୭ରେ ଏହା ଯୁକ୍ତରାଷ୍ଟ୍ରରେ ୧୧୫ ତମ ସାଧାରଣ ପ୍ରେସକ୍ରିପନ ଔଷଧ ଥିଲା ଓ ଛଅ ଲକ୍ଷରୁ ଅଧିକ ପ୍ରେସକ୍ରିପସନ୍ ହୋଇଥିଲା।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆପ୍ଲାଷ୍ଟିକ ରକ୍ତହୀନତା

**ଆପ୍ଲାଷ୍ଟିକ ରକ୍ତହୀନତା ବା ଆପ୍ଲାଷ୍ଟିକ ଆନିମିଆ** ଏକ ଦୀର୍ଘକାଳୀନ ଅବସ୍ଥା ଯେଉଁଥିରେ ଅସ୍ଥି ମଜ୍ଜାରେ  ପର୍ଯ୍ୟାପ୍ତ ପରିମାଣ ରକ୍ତ କଣିକା ସୃଷ୍ଟି ହୋଇପାରେ ନାହିଁ  | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କ୍ଷୀରୋଦ ଦାସ

**କ୍ଷୀରୋଦ ଦାସ** (ଜନ୍ମ : ୧୫ ଅକ୍ଟୋବର ୧୯୬୫) ଜଣେ ଓଡ଼ିଆ ସାହିତ୍ୟିକ । ସେ ଉଭୟ ଗଳ୍ପ ଓ ଉପନ୍ୟାସ ରଚନା କରନ୍ତି ।

## ବ୍ୟକ୍ତିଗତ ଜୀବନ
କ୍ଷୀରୋଦ ୧୯୬୫ ମସିହା ଅକ୍ଟୋବର ମାସ ୧୫ତାରିଖ ଦିନ ଜଗତସିଂହପୁର ଜିଲ୍ଲାର ପଣ୍ଡୁଆଠାରେ ଜନ୍ମଗ୍ରହଣ କରିଥିଲେ ।

## ରଚନାବଳୀ
କ୍ଷୀରୋଦଙ୍କର ପ୍ରଥମ ଗଳ୍ପ *ଯନ୍ତ୍ରଣା* ଧରିତ୍ରୀ ଖବରକାଗଜରେ ପ୍ରକାଶ ପାଇଥିଲା ।
### ରଚନାବଳୀ
#### ଗଳ୍ପ
* ଅସୁସ୍ଥ ସମୟ, ୨୦୦୬ ( ତତ୍ତ୍ୱମସୀ ପବ୍ଲିକେଶନ୍ସ, ଭୁବନେଶ୍ୱର)
* ନିରବତାର ଭାଷା, ୨୦୦୧  (କାହାଣୀ, କଟକ) 
* ମୂକ ରାଜଜେମା, ୨୦୦୩   (କାହାଣୀ, କଟକ)
* ଭୋକ, ୨୦୦୪ (ଓଡ଼ିଶା ବୁକ ଷ୍ଟୋର, କଟକ)
* ଅନେକ ଯନ୍ତ୍ରଣା ଓ ଅନ୍ୟାନ୍ୟ ଗଳ୍ପ, ୨୦୦୬ (ଅନିଶା, ଖୋର୍ଦ୍ଧା)
* ସତସତିକା ଖେଳ, ୨୦୦୭ (ସ୍ୱସ୍ଥିକ ପ୍ରକାଶନ, ଭୁବନେଶ୍ୱର)
* ମୁଠାଏ ଦୀର୍ଘଶ୍ୱାସ, ୨୦୧୦ (ପ୍ରାଚୀ ସାହିତ୍ୟ ପ୍ରତିଷ୍ଠାନ, କଟକ)
* କାଠ କଣ୍ଢେଇ, ୨୦୧୦ (ଓଡ଼ିଶା ବୁକ ଷ୍ଟୋର, କଟକ)
* ନିଶବ୍ଦ ପଦଧ୍ୱନୀ, ୨୦୧୧ (ଅଗ୍ରଦୂତ, କଟକ)
* ଅନ୍ଧାରର ଆତ୍ମଲିପି, ୨୦୧୨ (ବିଦ୍ୟାପୁରୀ କଟକ)
* ନବଘନର ଘର, ୨୦୧୪ (ପ୍ରାଚୀ ସାହିତ୍ୟ ପ୍ରତିଷ୍ଠାନ, କଟକ)
* କଥାକଳ୍ପ, ୨୦୧୩ (ପଶ୍ଚିମା ପବ୍ଳିକେଶନ୍ସ, ଭୁବନେଶ୍ୱର)
* ସଂଜ ସଂଗୀତ, ୨୦୧୭ (ବିଦ୍ୟାପୁରୀ, କଟକ)
* ମୁକ୍ତି ଓ ଅନ୍ୟାନ୍ୟ ଗଳ୍ପ, ୨୦୨୦ (ମା ସାରଦା ପବ୍ଳିକେଶନ୍ସ, କଟକ)
* ଶୂନ୍ୟ ଉପତ୍ୟକା, ୨୦୨୧ (ବିଦ୍ୟାପୁରୀ, କଟକ)
* ଅଧ୍ୟାୟ ଅଷ୍ଟାଦଶ, ୨୦୨୧ (ଓଁ ସାଇ ପବ୍ଲିକେଶନ୍ସ, କଟକ)
* ବୋଲେ ହୁଁଟି, ୨୦୨୧ (ଫ୍ରେଣ୍ଡସ୍ ପବ୍ଳିଶର୍ସ, କଟକ)

#### ଉପନ୍ୟାସ
* ବେଦନାର ବେଦ -୨୦୧୪ (ନବଦିଗନ୍ତ, କଟକ)
* ପ୍ରିୟ ପୃଥିବୀ - ୨୦୧୦ (ପଶ୍ଚିମା ପ୍ରକାଶନ, ଭୁବନେଶ୍ୱର)
* ସମ୍ପର୍କର ସୂତାଖିଅ - ୨୦୦୪ (ପ୍ରାଚୀ ସାହିତ୍ୟ ପ୍ରତିଷ୍ଠାନ, କଟକ)
#### ସଂପାଦନା
* ସମାରୋହ ଶ୍ରେଷ୍ଠ ଗଳ୍ପ- ୨୦୦୨ (ବସନ୍ତ ଦାସ, କଟକ)
* ପ୍ରିୟ ଗଳ୍ପ
* ଜୀବନ, ୨୦୦୭ (ପ୍ରବାହ ପ୍ରକାଶନ, ଯାଜପୁର)
* ଗଳ୍ପର ଗାଁ, ୨୦୧୦ (ଏଥେନା ବୁକ୍ସ, ଭୁବନେଶ୍ୱର)
* ବାପା, ୨୦୧୨ (ଅଗ୍ରଦୂତ, କଟକ)
* ବୋଉ, ୨୦୨୧ (ଅଗ୍ରଦୂତ, କଟକ)
 
## ପୁରସ୍କାର ଓ ସମ୍ମାନ
* ଝଙ୍କାର କଥାସାହିତ୍ୟ ପୁରସ୍କାର, ୨୦୨୫ 
* ଭୁବନେଶ୍ୱର ପୁସ୍ତକମେଳା ସାହିତ୍ୟ ପୁରସ୍କାର, ୨୦୦୩ 
* ଡ. ଶ୍ୟାମସୁନ୍ଦର ମହାପାତ୍ର ସ୍ମୃତି ସମ୍ମାନ, ୨୦୧୩ (ଫକୀରମୋହନ ସାହିତ୍ୟ ପରିଷଦ ପ୍ରଦତ୍ତ)
* ପଶ୍ଚିମା ଗଳ୍ପ ସମ୍ମାନ, ୨୦୧୫ (୩୧ତମ ଭୁବନେଶ୍ୱର ପୁସ୍ତକମେଳା ଅବସରରେ ପ୍ରଦତ୍ତ)
* ସମାରୋହ ଗଳ୍ପ ପୁରସ୍କାର, ୨୦୦୩
* ତୀର ତରଙ୍ଗ ଗଳ୍ପ ସମ୍ମାନ, ୨୦୦୩
* କାଦମ୍ବିନୀ ଗଳ୍ପ ସମ୍ମାନ, ୨୦୧୧
* ଅଭିନନ୍ଦନିକା  ସମ୍ମାନ, ୨୦୦୮

## ଆଧାର 
ଶ୍ରେଣୀ:୧୯୬୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଭାନୁ ଅଥୈଆ

**ଭାନୁ ଅଥୈଆ**( ୧୮ ଅପ୍ରେଲ ୧୯୨୯ - ୧୫ ଅକ୍ଟୋବର ୨୦୨୦) ଜଣେ କଷ୍ଟ୍ୟୁମ ଡିଜାଇନର ଥିଲେ । ଓସ୍କାର ସମ୍ମାନ ପ୍ରାପ୍ତ କରିବାରେ ସେ ପ୍ରଥମ ଭାରତୀୟ ଥିଲେ । ଏହି ସମ୍ମାନ ସେ ୧୯୯୧ ମସିହାର *ଗାନ୍ଧୀ* ଚଳଚ୍ଚିତ୍ର ପାଇଁ ପାଇଥିଲେ । ସେ ବହୁ ଭାରତୀୟ ଓ ବିଦେଶୀ ଚଳଚ୍ଚିତ୍ର ନିମନ୍ତେ କଷ୍ଟ୍ୟୁମ ଡିଜାଇନ କରିଥିଲେ ।

## ବ୍ୟକ୍ତିଗତ ଜୀବନ
ଭାନୁ, ୧୯୨୯ ମସିହାରେ କୋହ୍ଲାପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଆନ୍ନାସାହେବ ଓ ମାତାଙ୍କ ନାମ ଶାନ୍ତାବାଈ ରାଜୋପାଧ୍ୟାୟ ଥିଲା । ୭ ଭାଇ-ଭଉଣୀଙ୍କ ମଧ୍ୟରେ ସେ ଥିଲେ ତୃତୀୟ ସନ୍ତାନ । ତାଙ୍କ ପିତା ଆନ୍ନାସାହେବ ଜଣେ ଚିତ୍ରକର ଥିଲେ ଓ ଭାନୁଙ୍କୁ ୯ବର୍ଷ ବୟସ ହୋଇଥିବା ସମୟରେ ତାଙ୍କର ପରଲୋକ ଘଟିଥିଲା ।

ଭାନୁ, ମସ୍ତିଷ୍କ କର୍କଟରେ ପୀଡ଼ିତ ହୋଇ ୯୧ ବର୍ଷ ବୟସରେ ମୁମ୍ବାଇଠାରେ ଇହଲିଳା ସମ୍ବରଣ କରିଥିଲେ ।

## ବୃତ୍ତିଗତ ଜୀବନ
ଭାନୁ *ଇଭସ ଉଇକ୍ଲି* ଭଳି ବିଭିନ୍ନ ମହିଳାମାନଙ୍କ ପାଇଁ ଉଦ୍ଦିଷ୍ଟ ପତ୍ରିକାରେ ଜଣେ ଫେସନ ଇଲୁଷ୍ଟ୍ରେଟର ଭାବରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ଇଭସ ଉଇକ୍ଲିର ସମ୍ପାଦକ ନିଜର ଏକ ପୋଷାକ ଦୋକାନ ଖୋଲିଥିଲେ ଓ ଭାନୁଙ୍କୁ ଏଥିପାଇଁ ଡ୍ରେସ ଡିଜାଇନ କରିବା ପାଇଁ ପ୍ରବର୍ତ୍ତାଇଥିଲେ । ଏଠାରେ ଭାନୁଙ୍କୁ ନିଜ ପ୍ରତିଭାର ବିକାଶ କରିବାକୁ ସୁଯୋଗ ମିଳିଥିଲା ଓ ସେ ପୂର୍ଣ୍ଣଭାବରେ କଷ୍ଟ୍ୟୁମ ଡିଜାଇନ ବୃତ୍ତିକୁ ଆବୋରୀ ଥିଲେ । ୧୯୫୬ ମସିହାର ଗୁରୁ ଦତ୍ତଙ୍କ ଚଳଚ୍ଚିତ୍ର *ସିଆଇଡ଼ି*ରେ ତାଙ୍କୁ ପ୍ରଥମେ କଷ୍ଟ୍ୟୁମ ଡିଜାଇନ କରିବାର ସୁଯୋଗ ମିଳିଥିଲା । ପରେ ସେ ଗୁରୁ ଦତ୍ତଙ୍କ ଦଳର ସଦସ୍ୟ ହୋଇଯାଇଥିଲେ

ସିଆଇଡ଼ି ଚଳଚ୍ଚିତ୍ରରୁ ଆରମ୍ଭ କରି, ସେ ପ୍ୟାସା, ଚୌଦମୀ କା ଚାଁଦ, ସାହେବ ବିବି ଗୁଲାମା ଆଦି ଚଳଚ୍ଚିତ୍ରରେ କଷ୍ଟ୍ୟୁମ ଡିଜାଇନ କରିଥିଲେ । ୫୦ବର୍ଷର ବୃତ୍ତିଗତ ଜୀବନ ମଧ୍ୟରେ ସେ ଅନେକ ପୁରସ୍କାର ଜିତିଥିଲେ । ୧୯୮୨ରେ ଗାନ୍ଧୀ ଚଳଚ୍ଚିତ୍ର ପାଇଁ ସେ ଓସ୍କାର ପୁରସ୍କାର ଜିତିଥିଲେ । ଏହି ପୁରସ୍କାର ପାଇଁ ତାଙ୍କର ସହବିଜେତା ଥିଲେ *ଜନ ମୋଲୋ* । ଏହି ପୁରସ୍କାର ପାଇବାରେ ସେ ଥିଲେ ପ୍ରଥମ ଭାରତୀୟ । ସେ ୧୯୯୧ ଓ ୨୦୦୨ ମସିହାରେ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ଜିତିଥିଲେ । 

୨୦୧୨ ମସିହାରେ ଭାନୁ ତାଙ୍କର ପୁରସ୍କାର ଓସ୍କାର ଏକାଡେମୀକୁ ଫେରେଇବାକୁ ଚାହାନ୍ତି ବୋଲି ଖବର ପ୍ରକାଶ ପାଇଥିଲେ । ଏହାର କାରଣରେ କୁହାଯାଇଥିଲା ଯେ, ଭାନୁଙ୍କ ଅନ୍ତେ ତାଙ୍କ ପରିବାର ହୁଏତ ଏହି ପୁରସ୍କାରଟି ଯତ୍ନ ସହକାରେ ରଖିପାରିବେ ନାହିଁ । ୨୦୧୨ ମସିହା ଡିସେମ୍ବର ୧୫ ତାରିଖରେ ଏହି ଟ୍ରଫି ଓସ୍କାର ଏକାଡେମୀକୁ ଫେରା ଯାଇଥିବାର ଖବର ପୁଷ୍ଟ ହୋଇଥିଲା ।

## ସମ୍ମାନ ଓ ପୁରସ୍କାର
## ଆଧାର
## ବାହାର ଆଧାର
* 
* Filmography at *The New York Times*

ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ନଟକ୍ରାକର ସିଣ୍ଡ୍ରୋମ

**ନଟକ୍ରାକର ସିଣ୍ଡ୍ରୋମ** (ଇଂରାଜୀ ଭାଷାରେ **Nutcracker syndrome/** **NCS** ) ହେଉଛି ଏକ ଅବସ୍ଥା ଯାହା ବୃକ୍‌କରୁ ବାହାରୁଥିବା ବାମ ଶିରା ସଙ୍କୁଚିତ ହେଲେ ସୃଷ୍ଟି ହୁଏ |  

ଏହାର ଚିକିତ୍ସା ସମ୍ପୁର୍ଣ୍ଣ ସ୍ପଷ୍ଟ ନୁହେଁ |   କିନ୍ତୁ ୧୯୭୧ ମସିହାରେ ପ୍ରଥମେ ଚେଟ ଏହି ଶବ୍ଦ ବ୍ୟବହାର କରିଥିଲେ | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରମେଶ ଚନ୍ଦ୍ର ସିଂହ ଭୋଇ

**ରମେଶ ଚନ୍ଦ୍ର ସିଂହ ଭୋଇ** (୧୪ ନଭେମ୍ବର ୧୯୨୦ - ୨୩ ନଭେମ୍ବର ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଥିଲେ । ୧୯୫୨, ୧୯୫୭, ୧୯୬୧, ୧୯୬୭, ୧୯୭୧ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସଇଁତଳା, ପାଟଣାଗଡ଼, ବଲାଙ୍ଗୀର ଓ ଟିଟଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ, ୩ୟ, ୪ର୍ଥ, ୫ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରମେଶ ଚନ୍ଦ୍ର ସିଂହ ଭୋଇ ୧୯୨୦ ମସିହାର ନଭେମ୍ବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦେବର୍ଚ୍ଚନ ସିଂହ ଭୋଇ ଓ ପତ୍ନୀଙ୍କ ନାମ ଭାନୁମତି ଦେବୀ ।

## ରାଜନୈତିକ ଜୀବନ 
ରମେଶ ଚନ୍ଦ୍ର ସିଂହ ଭୋଇ ଓଡ଼ିଶା ରାଜନୀତିରେ ପ୍ରଥମେ ଗଣତନ୍ତ୍ର ପରିଷଦ, ସ୍ୱତନ୍ତ୍ର ପାର୍ଟିରେ ଓ ପରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ଅଇଁଠୁ ସାହୁ ୨୦୦୨ ମସିହାର ନଭେମ୍ବର ୨୩ ତାରିଖରେ ୮୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:୨୦୦୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ତୀବ୍ର ବୃକ୍‌କ ଆଘାତ

**ତୀବ୍ର ବୃକ୍‌କ ଆଘାତ/ ଏକେଆଇ** (**AKI** ), ପୂର୍ବ ନାମ **ତୀବ୍ର ବୃକକ୍ ବିଫଳତା** (**ARF**), ଅବସ୍ଥାରେ ହଠାତ **ବୃକ୍‌କର କାର୍ଯ୍ୟ କମିଯାଏ ।**

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିବେକାନନ୍ଦ ମେହେର

**ବିବେକାନନ୍ଦ ମେହେର** (ଜନ୍ମ: ୫ ମାର୍ଚ୍ଚ ୧୯୪୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।୧୯୭୭ ଓ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବିବେକାନନ୍ଦ ମେହେର ୧୯୪୩ ମସିହାର ମାର୍ଚ୍ଚ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମୋହନ ମେହେର ଓ ପତ୍ନୀଙ୍କ ନାମ ପ୍ରିୟମ୍ବଦା ମେହେର ।

## ରାଜନୈତିକ ଜୀବନ 
ବିବେକାନନ୍ଦ ମେହେର ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟିରେ ଓ ପରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ମେଲାସମା

**ମେଲାସମା** **(ଗର୍ଭଧାରଣର ମାସ୍କ** ଭାବରେ ମଧ୍ୟ ଜଣାଶୁଣା) ସାଧାରଣତଃ  ମୁହଁର ଉଭୟ ପାର୍ଶ୍ୱରେ ବାଦାମୀ କିମ୍ବା କଳା ଚର୍ମ ଦାଗ ଆକାରରେ ଦେଖାଯାଏ ।  ସାଧାରଣତଃ ଏହା ଗାଲ, ଥୋଡ଼ି, ନାକ କିମ୍ବା କପାଳରେ ଦେଖାଯାଏ |   ଅଗ୍ରବାହୁ କିମ୍ବା ବେକରେ ମଧ୍ୟ ଦେଖାଯାଇପାରେ | 

କାରଣଗୁଡ଼ିକରେ ଅଧିକ ସୂର୍ଯ୍ୟକିରଣ ସଂସ୍ପର୍ଶ, ଜେନେଟିକ୍ସ, ଗର୍ଭାବସ୍ଥା, ହରମୋନାଲ ଜନ୍ମ ନିୟନ୍ତ୍ରଣ, ହରମୋନ ପୁନଃ‌ସ୍ଥାପନ ଚିକିତ୍ସା (HRT) କିମ୍ବା କିଛି  ଔଷଧ ଯୋଗୁ ହୋଇପାରେ |  ବେଳେବେଳେ ଥାଇରଏଡ ବେମାରୀ ଯୋଗୁ ମଧ୍ୟ ହୁଏ |  ରୋଗ ନିର୍ଣ୍ଣୟ ସାଧାରଣତଃ ଚର୍ମ ପରୀକ୍ଷାଦ୍ୱାରା ହୋଇଥାଏ | ବେଳେବେଳେ ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପାଇଁ ଚର୍ମ ବାୟୋପ୍ସି କରାଯାଇପାରେ | 

ଚିକିତ୍ସାରେ ସାଧାରଣତଃ ସୂର୍ଯ୍ୟକିରଣ ଏଡ଼େଇବା ଏବଂ ଖରା ପ୍ରତିରୋଧୀ ମଲମ ଲଗେଇବାକୁ ଉପଦେଶ ଦିଆଯାଏ । ଟ୍ରିଗର ଅଧିକ ନଥିଲେ ଏହା ସ୍ୱତଃ ଭଲ ହୋଇଯାଏ |  ବେଳେବେଳେ ହାଇଡ୍ରୋକୁଇନୋନ, ଟ୍ରେଟିନଏନ୍ କିମ୍ବା ଷ୍ଟିରଏଡ କ୍ରିମ ବ୍ୟବହାର କରାଯାଇପାରେ। ଅନ୍ୟାନ୍ୟ ଔଷଧ କିମ୍ବା ପ୍ରଣାଳୀ ମଧ୍ୟ ବ୍ୟବହୃତ ହୋଇପାରେ |  ଫଳାଫଳ ସାଧାରଣତ ଭଲ; ତଥାପି ଏହା ପୁନର୍ବାର ହୋଇପାରେ |  

ମେଲାସମା ରୋଗ ପ୍ରାୟ ୧.୫%ରୁ ୩୩% ଲୋକଙ୍କୁ ହୋଇପାରେ । ମହିଳାମାନେ ପୁରୁଷଙ୍କ ତୁଳନାରେ ପ୍ରାୟ ୧୦ଗୁଣ ଅଧିକ ପ୍ରଭାବିତ ହୁଅନ୍ତି।  ସାଧାରଣତଃ ୨୦ରୁ ୩୦ ଦଶକ ବୟସରେ ଏହି ରୋଗ ହୋଇଥାଏ |  କଳା ଚର୍ମ ଥିବା ଲୋକମାନେ ଅଧିକ ପ୍ରଭାବିତ ହୁଅନ୍ତି |  ମେଲାସମା  ଶବ୍ଦର ଅର୍ଥ ହେଉଛି ବାଦାମୀ ଚର୍ମ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଫିଓକ୍ରୋମୋସାଇଟୋମା

**ଫିଓକ୍ରୋମୋସାଇଟୋମା** (ଇଂରାଜୀ ଭାଷାରେ **Pheochromocytoma/** **PHEO** କିମ୍ବା **PCC** ) ଏକ ଅର୍ବୁଦର ନାମ ଓ ଏହା ଆଡ୍ରେନାଲ ଗ୍ରନ୍ଥିରେ ଜାତ ହୁଏ । ଏହି ରୋଗରେ ଉଚ୍ଚ ରକ୍ତଚାପ, ମୁଣ୍ଡବିନ୍ଧା, ଛାତି ଧଡ଼ଧଡ଼ କରିବା ଓ ଝାଳ ବାହାରିବା ଆଦି ଲକ୍ଷଣ ପ୍ରକାଶ ପାଏ କିନ୍ତୁ କିଛି ରୋଗୀଙ୍କର କୌଣସି ଲକ୍ଷଣ ନଥାଏ ।  ଏହି ଲକ୍ଷଣ ପ୍ରତିଦିନ କିଛି ଥର ଓ ପ୍ରତି ମାସରେ କିଛି ଥର ବାହାରିପାରେ |  ଅନ୍ୟ ଲକ୍ଷଣ ମଧ୍ୟରେ ଛାତି ଯନ୍ତ୍ରଣା, ତରଳ ଝାଡ଼ା ଏବଂ ଉଦ୍‌ବେଗ ଅନ୍ତର୍ଭୁକ୍ତ ହୋଇପାରେ।  ରୋଗ ଜଟିଳ ହେଲେ ଉଚ୍ଚ ରକ୍ତଚାପ ଅଧିକ ବିଗିଡ଼ି ଯିବା,  କାର୍ଡିଓମାୟୋପାଥି, ରକ୍ତସ୍ରାବଜନିତ ଷ୍ଟ୍ରୋକ୍ ଏବଂ ଦୂରବର୍ତ୍ତୀ ସ୍ଥାନରେ ସୃଷ୍ଟି ହୋଇପାରେ ।  

ଏହାର କାରଣ ପ୍ରାୟ ଅଜଣା ରହେ |  କେତେକ କ୍ଷେତ୍ରରେ ଏହା ଏକ ଜେନେଟିକ କାରଣରୁ ହୁଏ ଯେପରିକି ମଲ୍ଟିପ୍ଲ ଏଣ୍ଡୋକ୍ରାଇନ ନିଓପ୍ଲାସିଆ ଟାଇପ୨, ନ୍ୟୁରୋଫାଇବ୍ରୋମାଟୋସିସ ଟାଇପ୧ ବା ଭନ ହିପେଲ-ଲିଣ୍ଡୋ ରୋଗ ।   ଏହି ଅର୍ବୁଦରୁ ଏପିନେଫ୍ରିନ୍ ଏବଂ ନର୍ ଏପିନେଫ୍ରିନ ଉତ୍ପାଦନ ଯୋଗୁଁ ଏହି ଲକ୍ଷଣ ଦେଖାଯାଏ |  ଆଡ୍ରେନାଲ୍ ଗ୍ରନ୍ଥି ବାହାରେ  ସମାନ କୋଷଗୁଡ଼ିକରେ ଗଠିତ ଏକ ଟ୍ୟୁମର୍  ବିକଶିତ ହେଲେ ତାହାକୁ ପାରାଗାଙ୍ଗ୍ଲିଓମା କୁହାଯାଏ | 

ଅସ୍ତ୍ରୋପଚାର ଅପସାରଣ ଏହାର ପସନ୍ଦର ଚିକିତ୍ସା । ଅସ୍ତ୍ରୋପଚାର କରିବା ପୂର୍ବରୁ ରକ୍ତଚାପ ପରିଚାଳନା ପାଇଁ କ୍ୟାଲସିଅମ ଚ୍ୟାନେଲ ବ୍ଲକର ଓ ଏସିଏ ଇନହିବିଟର ବ୍ୟବହୃତ ହୁଏ |   ଯେଉଁମାନଙ୍କର ଅପସାରଣ ସମ୍ଭବ ନୁହେଁ, ଦୀର୍ଘକାଳୀନ ଔଷଧ ଆବଶ୍ୟକ ହୁଏ | 

ଫିଓକ୍ରୋମୋସାଇଟୋମା ଏକ ବିରଳ ରୋଗ ଅଟେ |  ସମୁଦାୟ ଉଚ୍ଚ ରକ୍ତଚାପ ରୋଗୀ ମଧ୍ୟରୁ ୧%ରୁ କମ୍ ମାମଲା ପାଇଁ ଏହି ରୋଗ ଦାୟୀ ।  ଫିଓକ୍ରୋମୋସାଇଟୋମା ସାଧାରଣତଃ ୩୦ରୁ ୫୦ ବର୍ଷ ବୟସ ମଧ୍ୟରେ ହୋଇଥାଏ |  ପୁରୁଷ ଏବଂ ମହିଳା ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି |  ମେୟୋ ସର୍ବ ପ୍ରଥମେ ୧୯୩୭ ମସିହାରେ ଏହି ଅବସ୍ଥା ବର୍ଣ୍ଣନା କରିଥିଲେ ଯଦିଓ ଅସ୍ୱାଭାବିକ କୋଷଗୁଡିକ ୧୯୧୨ ମସିହାର ପିକ୍ ବର୍ଣ୍ଣନା କରିଥିଲେ  | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପୂର୍ଣ୍ଣ ଚନ୍ଦ୍ର ମହାନନ୍ଦ

**ପୂର୍ଣ୍ଣ ଚନ୍ଦ୍ର ମହାନନ୍ଦ** (୨୦ ନଭେମ୍ବର ୧୯୪୭ - ୧୮ ମଇ ୧୯୮୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ପୂର୍ଣ୍ଣ ଚନ୍ଦ୍ର ମହାନନ୍ଦ ୧୯୪୭ ମସିହାର ନଭେମ୍ବର ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ତିଳକ ମହାନନ୍ଦ ଓ ପତ୍ନୀଙ୍କ ନାମ ପଙ୍କଜିନି ମହାନନ୍ଦ ।

## ରାଜନୈତିକ ଜୀବନ 
ପୂର୍ଣ୍ଣ ଚନ୍ଦ୍ର ମହାନନ୍ଦ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ପୂର୍ଣ୍ଣ ଚନ୍ଦ୍ର ମହାନନ୍ଦ ୧୯୮୯ ମସିହାର ମଇ ୧୮ ତାରିଖରେ ୪୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:୧୯୮୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ମୁରଲୀଧର ପଣ୍ଡା

**ମୁରଲୀଧର ପଣ୍ଡା** (ମୃତ୍ୟୁ: ୧୯୮୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଭାରତ ସ୍ୱାଧୀନ ହେବା ପରେ ଓଡ଼ିଶାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ମୁରଲୀଧର ପଣ୍ଡା ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ମୁରଲୀଧର ପଣ୍ଡା ୧୯୮୨ ମସିହାରେ ମୃତ୍ୟୁବରଣ କରିଥିଲେ । ୨୩ ଫେବୃଆରୀ ୧୯୮୨ରେ ତାଙ୍କୁ ଓଡ଼ିଶା ବିଧାନ ସଭା ଗୃହରେ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।

## ଆଧାର 
ଶ୍ରେଣୀ:୧୯୮୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ସ୍ୱେଦାଧିକ୍ୟ

**ସ୍ୱେଦାଧିକ୍ୟ (**ଇଂରାଜୀ ଭାଷାରେ **Hyperhidrosis)** ଅବସ୍ଥାରେ ଦେହର ଉତ୍ତାପ ନିୟନ୍ତ୍ରଣ ନିମନ୍ତେ ଆବଶ୍ୟକତାଠାରୁ ଅଧିକ ସ୍ୱେଦ ନିର୍ଗମ ହୁଏ ।  ସାଧାରଣତଃ ପ୍ରଭାବିତ ଅଞ୍ଚଳ ହେଉଛି କାଖ, ହାତ, ପାଦ ଏବଂ ମୁହଁ |  ଏହା ହୁଏତ ସାମାଜିକ ଲଜ୍ଜା ଯୋଗୁ ହୋଇପାରେ ଯାହା ଯୋଗୁ ଦିନକୁ ଏକାଧିକ ଥର ପୋଷାକ ବଦଳାଇବା ଆବଶ୍ୟକ ହୁଏ ଏବଂ ଜୀବନ‌ ପ୍ରଣାଳୀ ହ୍ରାସ ହୋଇପାରେ | 

ଏହା ଏକ ଅଜ୍ଞାତ କାରଣରୁ (ପ୍ରାଥମିକ) କିମ୍ବା ଅନ୍ୟ ଏକ ସ୍ୱାସ୍ଥ୍ୟ ସମସ୍ୟା (ସେକେଣ୍ଡାରୀ) କାରଣରୁ ହୋଇପାରେ |  ପ୍ରାଥମିକ କାରଣରେ ପ୍ରାୟ ପରିବାରରେ ବଂଶାନୁକ୍ରମରେ ଚାଲିଥାଏ |  ଦ୍ୱିତୀୟ କାରଣ ମଧ୍ୟରେ ସ୍ନାୟୁ ଜନିତ (ମସ୍ତିଷ୍କ ଅର୍ବୁଦ, ଷ୍ଟ୍ରୋକ, ଏନସେଫାଲାଇଟିସ ପରେ) ହୃତ୍‌ପିଣ୍ଡ ଜନିତ(ହୃଦ୍‌ପାତ, ରେନ‌ଡ ସିଣ୍ଡ୍ରୋମ ), ଚୟାପଚୟ ବା ମେଟାବୋଲିଜ୍ମ (ମଧୁମେହ, ଅଧିକ ଥାଇରଏଡ , ଫିଓକ୍ରୋମୋସାଇଟୋମା, ମେଦ ବ‌ହୁଳତା), ଏବଂ ନିଶାଦ୍ରବ୍ୟ (ସୁରାସାର, କୋକେନ, ଅଫିମ ପ୍ରତ୍ୟାହାର ଓ ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ) ହୋଇପାରେ ।   ଅନ୍ତସ୍ରାବୀ ଗ୍ରନ୍ଥି ଅକ୍ଷମତା ଯୋଗୁ ଏହା ହୁଏ ।  ରୋଗ ନିର୍ଣ୍ଣୟ ସାଧାରଣତ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ ହୁଏ | 

ପ୍ରାଥମିକ ରୋଗର ପ୍ରାରମ୍ଭିକ ଚିକିତ୍ସାରେ ସ୍ୱେଦ ନିର୍ଗମ ହେଉଥିବା ସ୍ଥାନରେ ଆଲୁମିନିୟନ କ୍ଲୋରାଇଡ ଲଗାଯାଏ ।  ଅଧିକ ଗୁରୁତର ରୋଗରେ ଗ୍ଲାଇକୋପାଇରୋନିଅମ, ଫର୍ମାଲଡିହାଇଡ ବା ବୋଟୋକ୍ସ ଦିଆଯାଏ ।  ଅନ୍ୟ ବିକଳ୍ପଗୁଡ଼ିକରେ ଆଣ୍ଟିକଲିନର୍ଜିକ ବା ବିଟାବ୍ଲକର ବଟିକା, ଅୟୋଣ୍ଟୋଫୋରେସିସ, ମାଇକ୍ରୋୱେଭ ଥେରାପି ବା ଅସ୍ତ୍ରୋପଚାର କରାଯାଇପାରେ |  ସେକେଣ୍ଡାରୀ ମାମଲାଗୁଡ଼ିକରେ ମୂଳ କାରଣକୁ ସମାଧାନ କରାଯାଏ | 

ଯୁକ୍ତରାଷ୍ଟ୍ରରେ ପ୍ରାୟ ୩% ଲୋକ ଏହି ରୋଗରେ ପ୍ରଭାବିତ ହୁଅନ୍ତି ।  ପ୍ରାଥମିକ ମାମଲାରେ ୯୦%  ଏବଂ ସେକେଣ୍ଡାରୀ ମାମଲାରେ ୧୦%ରୁ କମ୍ ରୋଗୀ ଥାଆନ୍ତି ।  ପ୍ରାଥମିକ ୧୦ରୁ ୨୦ ବର୍ଷ ମଧ୍ୟରେ ଆରମ୍ଭ ହୁଏ |  ପୁରୁଷ ଏବଂ ମହିଳା ସମ ଭାବରେ ପ୍ରଭାବିତ ହୁଅନ୍ତି |  ପ୍ରଭାବଶାଳୀ ଚିକିତ୍ସା ଉପଲବ୍ଧ ହେବା ସତ୍ତ୍ୱେ ଦୁଇ ତୃତୀୟାଂଶ ଲୋକ ସାହାଯ୍ୟ ଲୋଡ଼ନ୍ତି ନାହିଁ। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କମଳା ଭାସିନ

**କମଳା ଭାସିନ** (୨୪ ଅପ୍ରେଲ ୧୯୪୬ - ୨୫ ସେପ୍ଟେମ୍ବର ୨୦୨୧) ଜଣେ ଭାରତୀୟ ନାରୀବାଦ କର୍ମୀ ଓ ସାହିତ୍ୟିକା ଥିଲେ । ୧୯୭୦ ମସିହାରୁ କମଳା ଲିଙ୍ଗବାଦ, ଶିକ୍ଷା, ମାନବ ବିକାସ ଓ ମିଡ଼ିଆ ଉପରେ ଲେଖାଲେଖି କରି ଆସୁଥିଲେ । ସେ ଦିଲ୍ଲୀରେ ବସବାସ କରୁଥିଲେ । ନାରୀବାଦୀ ଅନୁଷ୍ଠାନ *ସଙ୍ଗତ* ସହିତ ସେ ସଂଶ୍ଳୀଷ୍ଠ ଥିଲେ । ତାଙ୍କ କବିତା *କ୍ୟୁଁ କି ମେଁ ଲଡ଼କି ହୁଁ, ମୁଝେ ପଢ଼ନା ହେ* ପାଇଁ ସେ ପରିଚିତ ଥିଲେ । *ୱାନ ବିଲିୟନ ରାଇଜିଂ* କାର୍ଯ୍ୟକ୍ରମ ପାଇଁ ସେ ଦକ୍ଷିଣ ଏସିଆର ପ୍ରତିନିଧି ଥିଲେ ।

୨୦୦୨ ମସିହାରେ କମଳା ମିଳିତ ଜାତିସଂଘରେ କରୁଥିବା ଚାକିରୀରୁ ଇସ୍ତଫା ଦେଇ ସଙ୍ଗତ ଅନୁଷ୍ଠାନ ସହିତ ଯୋଡ଼ି ହୋଇଥିଲେ । ସେ ଥିଲେ ଏହି ଅନୁଷ୍ଠାନର ଅନ୍ୟତମ ପ୍ରତିଷ୍ଠାତା ଓ ପରାମର୍ଶକ । ସେ ସାମାଜିକ ସୁବିଧାଠାରୁ ବଞ୍ଚିତ ଆଦିବାସୀ ଓ ଅନ୍ୟ କର୍ମଜୀବି ମହିଳାମାନଙ୍କ ପାଇଁ କାମ କରୁଥିଏଲ୍ । ନାଟକ, ପୋଷ୍ଟର ଏବଂ ଅନ୍ୟାନ୍ୟ ମାଧ୍ୟମ ସହିତ ସେ ଏହି ଅଶିକ୍ଷିତ ବା ଅଳ୍ପଶିକ୍ଷିତ ମହିଳାମାନଙ୍କୁ ଜାଗ୍ରତ କରୁଥିଲେ ।

## ପ୍ରାରମ୍ଭିକ ଜୀବନ
ଭାରତକୁ ମଧ୍ୟରାତ୍ରରେ ସ୍ୱାଧୀନତା ପ୍ରାପ୍ତ ହୋଇଥିବାରୁ ଓ ନିଜେ ସେହି ସମୟର ପାଖାପାଖି ଜନ୍ମଗ୍ରହଣ କରିଥିବାରୁ, କମଳା ନିଜକୁ "ଦ ମିଡ଼ନାଇଟ ଜେନେରେସନ" ବା ମଧ୍ୟରାତ୍ର ପିଢ଼ୀ ଭାବରେ ପରିଚିତ କରାଉଥିଲେ । ଗ୍ରାମୀଣ ପରିବେଶରେ ସେ ବଢ଼ିଥିବାରୁ ସେଠାକର ମହିଳାମାନଙ୍କ ସମସ୍ୟା ବିଷୟରେ ସେ ଭଲଭାବରେ ଅବଗତ ଥିଲେ । ଏଠାରେ ସେ *ଜଫରୁଲ୍ଲା ଚୌଧୁରୀ*ଙ୍କ ସଂସ୍ପର୍ଶରେ ଆସିଥିଲେ ଓ ତାଙ୍କୁ ସେ ନିଜର ଗୁରୁ ଭାବରେ ଗ୍ରହଣ କରିଥିଲେ ।

## ରଚନାବଳୀ
ପିତୃତତ୍ତ୍ୱ ଓ ଲିଙ୍ଗବୌଷମ୍ୟ ବାବଦରେ ସେ ଲେଖିଥିବା ବହି ସବୁ ୩୦ଟି ବିଭିନ୍ନ ଭାଷାରେ ଅନୁବାଦିତ ହୋଇଛି ଓ ବିଭିନ୍ନ ଏନଜିଓ ଏହି ପୁସ୍ତକ ଗୁଡ଼ିକୁ ନିଜ କାମରେ ବ୍ୟବହାର କରିଛନ୍ତି ।
### ରଚନାବଳୀ
* ଲାଫିଂ ମ୍ୟାଟର୍ସ - ୨୦୦୫ (ବିନ୍ଦିଆ ଥାପରଙ୍କ ସହ ସହ-ଲେଖନ)
* ଫେମିନିଜିମ ଆଣ୍ଡ ଇଟ୍ସ ରିଲିଭାନ୍ସ ଇନ୍ ସାଉଥ ଏସିଆ
* ବର୍ଡ଼ର୍ସ ଆଣ୍ଡ ବାଉଣ୍ଡେରିଜ : ଓମେନେ ଇନ ଇଣ୍ଡିଆ'ସ ପାର୍ଟିସନ
* ଅଣ୍ଟରଷ୍ଟାଣ୍ଡିଂ ଜେଣ୍ଡର

## ମୃତ୍ୟୁ
କର୍କଟ ରୋଗରେ ପୀଡ଼ିତ ହୋଇ, କମଳା ୨୦୨୧ ମସିହା ସେପ୍ଟେମ୍ବର ୨୫ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର
## ବାହର ଆଧାର 
* *Kyunki main ladki hoon, mujhe padhna hai* - video of Bhasin reciting her poem

ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଆଘ୍ରାଣହାନୀ

**ଆଘ୍ରାଣହାନୀ (**ଇଂରାଜୀ ଭାଷାରେ **anosmia)** ରୋଗରେଏକ ବା ଏକାଧିକ ଗନ୍ଧ ଚିହ୍ନଟ କରିବାର କ୍ଷମତା ନଷ୍ଟ ହୋଇଯାଏ |  ଏହାର ମୂଳ କାରଣ ନିର୍ଣ୍ଣୟ କରିବା ଅନ୍ୟ ଲକ୍ଷଣ ଏବଂ ପରୀକ୍ଷାକୁ ଧ୍ୟାନରେ ରଖାଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ତପି ଜାଲ

**ତପି ଜାଲ** (୧ ଜୁଲାଇ ୧୯୪୦ - ୧୨ ମାର୍ଚ୍ଚ ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ତପି ଜାଲ ୧୯୪୦ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଜାରମ ଜାଲ ଓ ପତ୍ନୀଙ୍କ ନାମ ମନୋରମା ଜାଲ ।

## ରାଜନୈତିକ ଜୀବନ 
ତପି ଜାଲ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ତପି ଜାଲ ୨୦୦୯ ମସିହାର ମାର୍ଚ୍ଚ ୧୨ ତାରିଖରେ ୬୮ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ମାନିଆ

**ମାନିଆ** ଏକ ରୋଗ ଯେଉଁଥିରେ ଅସ୍ୱାଭାବିକ ଉଚ୍ଚ ମନୋଦଶା ଓ ଅଧିକ ଶକ୍ତି ବୃଦ୍ଧି ହୁଏ । ଲକ୍ଷଣ: ଅତ୍ୟଧିକ ବାର୍ତ୍ତାଳାପ, ଦ୍ରୁତ ବକ୍ତୃତା, ସହଜ ବିଭ୍ରାନ୍ତି, ଅତିସକ୍ରିୟତା ଏବଂ ଶୋଇବା ଆବଶ୍ୟକତା କମିଯାଏ |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲଳିତ ମୋହନ ଗାନ୍ଧୀ

**ଲଳିତ ମୋହନ ଗାନ୍ଧୀ** (୨ ଅକ୍ଟୋବର ୧୯୫୧ - ୧୨ ଡିସେମ୍ବର ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଲଳିତ ମୋହନ ଗାନ୍ଧୀ ୧୯୫୧ ମସିହାର ଅକ୍ଟୋବର ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭଗବାନ ଭରାସାଗର ।

## ରାଜନୈତିକ ଜୀବନ 
ଲଳିତ ମୋହନ ଗାନ୍ଧୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ଲଳିତ ମୋହନ ଗାନ୍ଧୀ ୨୦୧୬ ମସିହାର ଡିସେମ୍ବର ୧୧ ତାରିଖରେ ୬୮ ବର୍ଷ ବୟସରେ ମୃତ୍ୟୁବରଣ କରିଥିଲେ । ୧୯୮୦ ମସିହାରୁ ୧୯୮୪ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଅଇଁଠୁ ସାହୁ

**ଅଇଁଠୁ ସାହୁ‌** (୨୪ ଅପ୍ରେଲ ୧୯୨୪ - ୨୮ ନଭେମ୍ବର ୨୦୧୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୬୭, ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସଇଁତଳା ଓ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ, ୪ର୍ଥ, ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୭ ଭାରତୀୟ ସାଧାରଣ ନିର୍ବାଚନରେ ସେ ବଲାଙ୍ଗୀର ଲୋକ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଲୋକ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅଇଁଠୁ ସାହୁ‌ ୧୯୨୪ ମସିହାର ଅପ୍ରେଲ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭଗବାନ ସାହୁ ଓ ପତ୍ନୀଙ୍କ ନାମ ପୌର୍ଣ୍ଣମାସୀ ଦେବୀ ।

## ରାଜନୈତିକ ଜୀବନ 
ଅଇଁଠୁ ସାହୁ‌ ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟିରେ ଓ ପରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ସେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରୁ ୧୯୭୨ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ଅଇଁଠୁ ସାହୁ ୨୦୧୩ ମସିହାର ନଭେମ୍ବର ୨୮ ତାରିଖରେ ୮୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୪ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଲୋକ ସଭା ସଭ୍ୟ
ଚର୍ବିଳ ଯକୃତ ରୋଗ

**ଚର୍ବିଳ ଯକୃତ ରୋଗ ବା ଏଫଏଲଡି ଅନ୍ୟ ନାମ ହେପାଟିକ ସ୍ଟିଆଟୋସିସ** (ଇଂରାଜୀ ଭାଷାରେ  **Fatty liver disease/** **FLD** ) ଏକ ଅବସ୍ଥା ଯେଉଁଥିରେ ଯକୃତରେ ଅତ୍ୟଧିକ ଚର୍ବି ସୃଷ୍ଟି ହୁଏ |   

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପୂନମ କୌର

**ପୂନମ କୌର** (ଜନ୍ମ: ୨୧ ଅକ୍ଟୋବର ୧୯୮୩) ଜଣେ ଭାରତୀୟ ଅଭିନେତ୍ରୀ ଏବଂ ମଡେଲ୍ ଯିଏକି ମୁଖ୍ୟତଃ ତେଲୁଗୁ ଏବଂ ତାମିଲ ଚଳଚ୍ଚିତ୍ରରେ ଅଭିନୟ କରନ୍ତି ।

## ଜନ୍ମ, ପରିବାର ଓ ଶିକ୍ଷା 
ପୂନମ ୧୯୮୩ ମସିହାର ଅକ୍ଟୋବର ୨୧ ତାରିଖରେ ହାଇଦ୍ରାବାଦରେ ଜନ୍ମଗ୍ରହଣ କରିଥିଲେ । ସେ ହାଇଦ୍ରାବାଦ ପବ୍ଲିକ୍ ସ୍କୁଲରୁ ତାଙ୍କ ସ୍କୁଲ ପାଠପଢ଼ା ଶେଷ କରିବା ପରେ ଦିଲ୍ଲୀସ୍ଥିତ ନ୍ୟାସ୍‌ନାଲ୍ ଇନିଷ୍ଟିଚ୍ୟୁଟ୍ ଅଫ୍ ଫ୍ୟାସନ୍ ଡିଜାଇନିଂରେ ପଢ଼ିଥିଲେ ।

## ଅଭିନୟ ଜୀବନ 
୨୦୦୬ରେ ତାଙ୍କ ଅଧ୍ୟୟନ ସମାପ୍ତ ପରେ ସେ ତେଜାଙ୍କ ନିର୍ଦ୍ଦେଶିତ ଏକ ଚଳଚ୍ଚିତ୍ରରେ ଅଭିନୟ କରିବା ପାଇଁ ଚୁକ୍ତି କରିଥିଲେ, ମାତ୍ର କୌଣସି କାରଣ ବଶତଃ ଏହା ମୁକ୍ତିଲାଭ କରିପାରିନଥିଲା । ଏହାପରେ ସେ ତେଜାଙ୍କର ଅନ୍ୟ ଏକ ଚଳଚ୍ଚିତ୍ର ଓକା ଭି ଚିତ୍ରମ୍‌ରେ କାର୍ଯ୍ୟ କରିଥିଲେ । ମାତ୍ର ଏହି ଚଳଚ୍ଚିତ୍ରଟି ମୁକ୍ତିଲାଭ କରିବା ପୂର୍ବରୁ ସେ ମୁଖ୍ୟ ନାୟିକା ଭାବରେ ତାଙ୍କର ଅନ୍ୟ ଏକ ଚଳଚ୍ଚିତ୍ର ମାୟାଜାଲମ୍ ମୁକ୍ତିଲାଭକରିଥିଲା ।

୨୦୦୭ ମସିହାରେ ସେ ତାମିଲ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ତାମିଲ କଥାଚିତ୍ର ଥିଲା ନେଜିରୁକମ୍ ବରାଇ । ୨୦୦୮ ମସିହାରେ ସେ ବନ୍ଧୁ ବଲଗା ଜରିଆରେ ସେ କନ୍ନଡ଼ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୦୮ ମସିହାର ଚର୍ଚ୍ଚିତ ହିନ୍ଦୀ କଥାଚିତ୍ର ଏ ୱେଡ୍‌ନେସ୍‌‌ଡେ ଚଳଚ୍ଚିତ୍ରର ତାମିଲ ରିମେକ୍‌ରେ ସେ ୨୦୧୦ ମସିହାରେ ଅଭିନୟ କରିଥିଲେ, ଯେଉଁଥିରେ ସେ କମଲ ହାସନ୍ ଏବଂ ମୋହନଲାଲ୍‌ଙ୍କ ସହିତ ଏକ କ୍ଷୁଦ୍ର ଭୂମିକାରେ ଅଭିନୟ କରିଥିଲେ । ସେ ତେଲୁଗୁ, ତାମିଲ, ମଲାୟଲମ୍, କନ୍ନଡ଼ ଏବଂ ହିନ୍ଦୀ କଥାଚିତ୍ରରେ ଅଭିନୟ କରିବା ସହିତ ଇଟିଭି ତେଲୁଗୁର ଦୁଇଟି କାର୍ଯ୍ୟକ୍ରମରେ ଅଭିନୟ କରିଛନ୍ତି ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଯୋନୀ ସ୍ରାବ

**ଯୋନୀ ସ୍ରାବ ସ୍ୱାଭାବିକ** କିମ୍ବା ଅସ୍ୱାଭାବିକ ହୋଇପାରେ |  ସାଧାରଣ ଯୋନୀ ସ୍ରାବ ପତଳା, ଜଳୀୟ କିମ୍ବା ମୋଟା ଅଠାଳିଆ ହୋଇପାରେ ଏବଂ ଏହା ଅମ୍ଳାନ କିମ୍ବା ଧଳା ରଙ୍ଗ‌ଯୁକ୍ତ ହୋଇପାରେ |  ଯୋନୀ ସ୍ରାବରେ  ପରିବର୍ତ୍ତନ ଆଣୁଥିବା ସଂକ୍ରମଣର କାରଣରେ ଯୋନୀପଥ ଇଷ୍ଟ ସଂକ୍ରମଣ, ଜୀବାଣୁ ଭାଜିନୋସିସ ଏବଂ କେତେକ ଯୌନ କ୍ରିୟା ସଞ୍ଚାରିତ ରୋଗ ସମୂହ ଅନ୍ତର୍ଭୁକ୍ତ ଥାଏ |  ଅଣ-ସଂକ୍ରାମକ କାରଣଗୁଡ଼ିକରେ ଫେଣଯୁକ୍ତ ସ୍ନାନ କିମ୍ବା ବାହ୍ୟ ପଦାର୍ଥ ଯୋଗୁ ହୋଇପାରେ |  ଅସ୍ୱାଭାବିକ ଯୋନୀ ଜଳ ନିଷ୍କାସନର ଗୁଣବତ୍ତା ଏହାର କାରଣ ଉପରେ ନିର୍ଭର କରେ, ସାଧାରଣତଃ ରଙ୍ଗ, ପରିବର୍ତ୍ତନ, ପରିମାଣ ବୃଦ୍ଧି, ଦୁର୍ଗନ୍ଧ, କିମ୍ବା ସଂପୃକ୍ତ ଅନ୍ୟାନ୍ୟ ଲକ୍ଷଣ ଯେପରିକି ଗଲୁ, ଜ୍ୱଳନ, ପେଲଭିକ ଯନ୍ତ୍ରଣା, ଅସ୍ୱାଭାବିକ ଯୋନୀ ରକ୍ତସ୍ରାବ, କିମ୍ବା ଯନ୍ତ୍ରଣା; ଯୌନ ସମ୍ଭୋଗ ସମୟରେ ଯନ୍ତ୍ରଣା ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki
ମାଫୋରି ବଂଗୌର

**ମାଫୋରି ବଂଗୌର** ବା ***ହାଦଜା ଐସାଟୋଉ ବଂଗୌର***' (ଜନ୍ମ ୧୯୧୦ ମସିହା, ମୃତ୍ୟୁ ୧୯୭୬ ମସିହା, ଜନ୍ମସ୍ଥାନ ବୁଚାରେସ୍ଟ     Bucharest), ସ୍ୱାଧୀନ ଗିନିର ଜଣେ କର୍ମୀ ଥିଲେ ଓ ସ୍ୱାଧୀନ ହେବା ପରେ ରାଜନୀତି କରି ୧୯୭୦ ମସିହାରେ ସାମାଜିକ ପ୍ରସଙ୍ଗ ମନ୍ତ୍ରୀ ହୋଇଥିଲେ । ଗିନିର ମହିଳାମାନଙ୍କର ପ୍ରେସିଡେଣ୍ଟ ଭାବରେ ସେ ପରିଚିତା ଥିଲେ ଓ ୧୯୮୧ ମସିହାରେ ସାଇଲି ବ୍ୟାଙ୍କ ନୋଟରେ ତାଙ୍କର ଛବି ଶୋଭା ପାଉଥିଲା । 
 
## ପ୍ରାକ୍ ଜୀବନ 
ବଂଗୌର ୧୯୧୦ ମସିହାରେ ଜନ୍ମଗ୍ରହଣ କରିଥିଲେ ଓ  ଷୌଷୌ ଆଦିବାସୀ ଶ୍ରେଣୀର ଚାଷୀ ଓ ମାଛ ଧରାଳୀ ଜାତିର ଲୋକ ଥିଲେ  ।     ଅଳ୍ପ ବୟସରେ ପଶ୍ଚିମ ଜଗତର ଶିକ୍ଷା ପାଇନଥିବାରୁ ସେ ଯୁବାବସ୍ଥାରେ ବିଦ୍ୟା ଶିକ୍ଷା କଲେ ।  ତଳିଆ ଗିନୀର ଲୋକଙ୍କ ନିମନ୍ତେ ସହାୟକ  ‘ଫୋୟେର ଡି ଲା ବାସେ ଗିନୀ’ ସଂସ୍ଥାରେ ଯୋଗ ଦେଇଥିଲେ ।
## ରାଜନୀତି ଜୀବନ 
### ସକ୍ରିୟତା 
ବିଦେଶ ଲେବର କୋଡ଼ ମାନିବା ନିମନ୍ତେ ଫରାସୀ ସରକାରକୁ ବାଧ୍ୟ କରିବାକୁ ୧୯୫୩ ମସିହାରେ ଆନ୍ଦୋଳନର ପୁରୋଧା ଥିବା ଅହମଦ ସେକୌ ଟୋଉରେ ମହିଳା କର୍ମୀଙ୍କୁ ସଂଗଠିତ କରିବାକୁ ବଂଗୌରଙ୍କୁ ନିମନ୍ତ୍ରଣ କଲେ । ସ୍ୱାଧୀନତା ପୂର୍ବରୁ ଓ ପରେ ମଧ୍ୟ ପ୍ରେସିଡେଣ୍ଟ ଟୋଉରେଙ୍କ ସହିତ ବଂଗୌରଙ୍କ ବନ୍ଧୁତା ଥିଲା । ହରତାଳ କମିଟିରେ ପ୍ରଥମ ଥର ନିମନ୍ତେ ମହିଳାମାନଙ୍କୁ ବଂଗୌର ଏକଜୁଟ କରେଇ ଥିଲେ ଓ ବିଶ୍ୱାସର ସହିତ ଲଢିବା ପାଇଁ ମହିଳାମାନେ ପ୍ରସ୍ତୁତ ଥିବା କଥା କହିଥିଲେ ।
 
ହରତାଳ ପରେ ଆଫ୍ରିକାନ ଡେମୋକ୍ରାଟିକ ରାଳି ନିମନ୍ତେ ମହିଳା କମିଟିର ପ୍ରେସିଡେଣ୍ଟ ଭାବରେ ବଂଗୌର ନିର୍ବାଚିତ ହୋଇଥିଲେ ।  ନିଜର ଗହଣା ଓ ପୋଷାକ ଆଦି ଦାନ କରିବାକୁ ମହିଲାମାନକୁ ଆହ୍ୱାନ କରିଥିଲେ ।
### ଜେଲ ଦଣ୍ଡ 
ବଂଗୌରଙ୍କ ଲୋକପ୍ରିୟତାରେ ଅପ୍ରସନ୍ନ ହୋଇ ତାଙ୍କ ଖ୍ୟାତି ନଷ୍ଟ କରିବା ପାଇଁ ଫରାସୀ ସରକାର ତାଙ୍କୁ ଜେଲ ଦଣ୍ଡ ଦେଇଥିଲେ । ମହିଳାମାନଙ୍କ ସମସ୍ୟାମାନଙ୍କୁ ଲୋକଲୋଚନକୁ ଆଣିବା ନିମନ୍ତେ ସେ ଏଗାର ଜଣିଆ କମିଟିର ସଦସ୍ୟ ହୋଇଥିଲେ ।
 
## ସମ୍ମାନ 
* ବଂଗୌରଙ୍କ ଜୀବନୀର ଗୀତ ସାଇଲିଫୋନ ରେକର୍ଡ଼ ଲେବୁଲରେ ତିଆରି ହୋଇଥିଲା ଓ ଏମିଲା ଟୋମ୍ପାପା (Emila Tompapa) ଅଂଶ ଗ୍ରହଣ କରିଥିଲେ ।  
*୧୯୮୩ ମସିହାରେ ଗୋଟିଏ ଉଚ୍ଚ ବିଦ୍ୟାଳୟର ନାମକରଣ ଗିନିଙ୍କ ନାମାନୁସାରେ କରାଯାଇଥିଲା: ହାଦଜା ଐସାଟୋଉ ବଂଗୌର 
 କଲେଜ । 
*୧୯୮୧ ମସିହାରେ ଗିନି ବ୍ୟାଙ୍କ ନୋଟରେ ବଂଗୌରଙ୍କର ଛବି ଛପା ହୋଇଥିଲା ।
* ୨୦୧୮ ମସିହାରେ ସ୍ୱାଧୀନତାର ୬୦ ବର୍ଷପୂର୍ତି ଉପଲକ୍ଷେ ଧନ୍ୟବାଦ ଭାଷଣ ଦେଲାବେଳେ କୋୟାର ପ୍ରିଫେକ୍ଟ ବଂଗୌରଙ୍କ ସ୍ମୃତି ଚାରଣ କରିଥିଲେ ।
* ୨୦୧୯ରେ ସାରା ଦେଶର ମସଜିଦମାନଙ୍କରେ ଆନ୍ତର୍ଜାତୀୟ ମହିଳା ଦିବସ ଉପଲକ୍ଷେ ବଂଗୌରଙ୍କ ନିମନ୍ତେ ପ୍ରାର୍ଥନା କରାଯାଇଥିଲା । 
 
## ଆଧାର 
ଶ୍ରେଣୀ:ଜନ୍ମ ତାରିଖ ଅଜ୍ଞାତ
ଶ୍ରେଣୀ:ମୃତ୍ୟୁ ୧୯୭୬
ଶ୍ରେଣୀ:ମହିଳା ଅଧିକାର କର୍ମୀ
କ୍ରିଷ୍ଣା ପଟେଲ

**କ୍ରିଷ୍ଣା ପଟେଲ** (ଜନ୍ମ: ୨୮ ନଭେମ୍ବର ୧୯୫୭) ଜଣେ ଓଡ଼ିଆ କଣ୍ଠଶିଳ୍ପୀ ।  ରଙ୍ଗବତୀ ଗୀତର ଗାୟିକ ଭାବରେ ସେ ପରିଚିତ । ଏହି ଗୀତ ସେ ଜିତେନ୍ଦ୍ର ହରିପାଲଙ୍କ ସହିତ ଗାଇଥିଲେ । ମିତ୍ରଭାନୁ ଗଉନ୍ତିଆ ଏହି ଗୀତଟିକୁ ରଚନା କରିଥିଲେ ଓ ପ୍ରଭୁଦତ୍ତ ପ୍ରଧାନ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ୨୦୨୩ ମସିହାରେ କ୍ରିଷ୍ଣାଙ୍କୁ ଭାରତର ଚତୁର୍ଥ ସର୍ବୋଚ୍ଚ ବେସାମରିକ ସମ୍ମାନ ପଦ୍ମଶ୍ରୀରେ ପ୍ରଦାନ କରାଯାଇଥିଲା ।

## ବ୍ୟକ୍ତିଗତ ଜୀବନୀ 
କ୍ରିଷ୍ଣା ପଟେଲ ୧୯୫୭ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଜନ୍ମେଜୟ ପଟେଲ ଓ ମାତାଙ୍କ ନାମ ସେହ୍ନଲତା ପଟେଲ । ତାଙ୍କ ପୈତୃକ ଘର ସମ୍ବଲପୁର ଜିଲ୍ଲାର କୁଚିଣ୍ଡା । ତାଙ୍କ ବାପା ଜଣେ ପୋଲିସ ଅଫିସର ଓ ମା’ ଗୃହିଣୀ ଥିଲେ । ମାତାଙ୍କର ସଙ୍ଗୀତରେ ରୁଚି ଥିଲା । ମାତାଙ୍କ ପ୍ରେରଣାରେ ସେ ସଙ୍ଗୀତ ଶିଖିବା ଆରମ୍ଭ କରିଥିଲେ । ସାତବର୍ଷ ବେଳୁ ସେ ଓଡ଼ିଶୀ, ଛାନ୍ଦ, ଚମ୍ପୂ ଶିକ୍ଷାଲାଭ କରିଥିଲେ । ଗାଁ ସ୍କୁଲରେ ପ୍ରାଥମିକ ଶିକ୍ଷାସାରି ସେ କୁଚିଣ୍ଡା ବାଳିକା ଉଚ୍ଚବିଦ୍ୟାଳୟରୁ ମେଟ୍ରିକ ପରୀକ୍ଷା ପାସ କରିଥିଲେ । ବରଗଡ଼ ପଞ୍ଚାୟତ କଲେଜରୁ ସେ କଳାରେ ସ୍ନାତକ ଶିକ୍ଷାଲାଭ କରିଥିଲେ । 

ଗୁରୁ ଫକୀର ମୋହନ ପଟ୍ଟନାୟକ, ପ୍ରଭୁଦତ୍ତ ପ୍ରଧାନ, ଶାସ୍ତ୍ରୀୟରେ ପ୍ରଦୀପ ପାତ୍ର, ଜ୍ଞାନରଞ୍ଜନ ମହାପାତ୍ର, ପ୍ରଫୁଲ ମିତ୍ର, ପ୍ରମୋଦ ମିଶ୍ର, ରତନ ପୂଜାରୀ ଏବଂ ସମ୍ବଲପୁର କଳାପରିଷଦରେ ଗୁରୁ ରଣଜିତ ଦାଶ, କୃପାସିନ୍ଧୁ ଗୁରୁ ଓ ଅରୁଣ ସେଠ ପ୍ରମୁଖଙ୍କଠାରୁ ସେ ସଂଗୀତ ଶିକ୍ଷା ଲାଭ କରିଥିଲେ ।

## ସଙ୍ଗୀତ ଜୀବନ 
କ୍ରିଷ୍ଣା ମୁଖ୍ୟତଃ ସମ୍ବଲପୁରୀ ଗୀତ ଗାଇଥାନ୍ତି । କିନ୍ତୁ ଆଧୁନିକ, କ୍ଲାସିକ ଓ ଭଜନ ମଧ୍ୟ ଗାଆନ୍ତି । ୧୯୭୭/୭୮ମସିହା ବେଳକୁ ରଙ୍ଗବତୀ ଗୀତକୁ ଆକାଶବାଣୀ ସମ୍ବଲପୁରକେନ୍ଦ୍ରରେ ଗାଇବାପାଇଁ ସୁଯୋଗ ମିଳିଥିଲା । ରସର କେଲି, ଲରୀ ମଟର, ଆହେ କଳାକାହ୍ନୁ ଓ ରସ ଜାମୁଡାଳିରେ ଆଦି ଶତାଧିକ ଗୀତ ସେ ଗାଇଛନ୍ତି । ଅସ୍ତରାଗ ଚଳଚ୍ଚିତ୍ରରେ ସେ ପ୍ରଚ୍ଛଦପଟ ଗାୟିକା ଭାବରେ କାମ କରିଛନ୍ତି ।

ଆକାଶବାଣୀ ସମ୍ବଲପୁର କେନ୍ଦ୍ରର ସେ ଜଣେ ଏ-ଗ୍ରେଡ଼ କଳାକାର ଓ ଲୋକଗୀତ କଣ୍ଠଶିଳ୍ପୀ ।

## ସମ୍ମାନ ଓ ପୁରସ୍କାର 
* ପଦ୍ମଶ୍ରୀ - ୨୦୨୩
## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଡୋରିସ ସ୍ୟାଣ୍ଡସ ଜନସନ

**ଡେମ ଡୋରିସ ସ୍ୟାଣ୍ଡସ ଜନସନ** (୧୯ ଜୁନ ୧୯୨୧ରୁ ୨୧ ଜୁନ ୧୯୮୩) ବାହାମା ଦେଶର ଶିକ୍ଷୟିତ୍ରୀ ଓ ରାଜନୀତିଜ୍ଞ ଥିଲେ । ବାହାମାର ସେ ପ୍ରଥମ ମହିଳା ଥିଲେ ଯିଏ ନିର୍ବାଚନରେ ଠିଆ ହୋଇଥିଲେ; ପ୍ରଥମ ବାହାମା ସିନେଟର ଭାବରେ ନିଯୁକ୍ତ ହୋଇଥିଲେ ଓ ସିନେଟରେ (Senate) ମହିଳା ନେତୃତ୍ବ ଭୂମିକାର ଅଧିକାରପ୍ରାପ୍ତ ହୋଇଥିଲେ । ତାଙ୍କର ବିଧାନ ମଣ୍ଡଳ ବା ଲେଜିସଲେଚରକୁ ନିର୍ବାଚିତ ହେବା ପରେ ସେ ପ୍ରଥମ ମହିଳା ମନ୍ତ୍ରୀ ହୋଇଥିଲେ ଓ ବାହାମା ସିନେଟର ପ୍ରଥମ ମହିଳା ସଭାପତି ହୋଇଥିଲେ ।  ପ୍ରଥମ କାର୍ଯ୍ୟ ନିର୍ବାହୀ ଗଭର୍ଣ୍ଣର ଜେନେରାଲ ହେବା ପରେ ତାଙ୍କୁ ‘’’ଡେମ କମାଣ୍ଡର ଅଫ ଡ଼ି ମୋଷ୍ଟ ଟାଲେଣ୍ଟେଡ଼ a ଅର୍ଡର ଅଫ ଦି ବ୍ରିଟିଶ ଏମ୍ପାୟାର’’’ (Excellent Order of the British Empire) ସମ୍ମାନରେ ସମ୍ମାନିତ କରିଥିଲେ ରାଣୀ ଏଲିଜାବେଥ ୨ (Queen Elizabeth II) । ‘’’ 
 
ନୂଆ ପ୍ରୋଭିଡେନ୍ସ ଦ୍ୱୀପରେ ଜନ୍ମଲାଭ କରି ସେକେଣ୍ଡାରୀ ସ୍କୁଲରୁ ଶିକ୍ଷା ଶେଷ କରିବା ପରେ ଜଣେ ଶିକ୍ଷୟିତ୍ରୀ ଭାବରେ ଯୋଗଦାନ କରିଥିଲେ । ସତର ବର୍ଷର ଶିକ୍ଷକ ଜୀବନ ପରେ ସେ ଏକାଡେମିକ ଆଡମିନିଷ୍ଟ୍ରେସନ ବିଷୟରେ ମାଷ୍ଟର ଓ ଡକ୍ଟରେଟ ଡିଗ୍ରୀ ହାସଲ କରିଥିଲେ । ଏହି ସମୟ ଭିତରେ ସେ ସ୍କୁଲ ଓ ବାହାମିଆନ ହୋମ ଅର୍ଗାନାଇଜିଙ୍ଗ ଲେବର ଓ ମତାଧିକାର (suffrage) ପ୍ରଚେଷ୍ଟା ସଂସ୍ଥାକୁ ଯିବା ଆସିବା କରୁଥିଲେ । ସ୍ନାତକ ହେବା ପରେ ତାଙ୍କର ଏହି ସକ୍ରିୟତା ଯୋଗୁ କାମ ମିଳିଲାନି । ସେ ୧୯୫୯ ମସିହାରେ ବାହାମିଆ ଲେଜିସଲେଚରରେ ଏକ ସମ୍ମୋହକ ବକ୍ତୃତା ଦେଇ ମହିଳା ମତାଧିକାର ନିମନ୍ତେ ଓକିଲାତି କରିଥିଲେ ଓ ପରବର୍ତ୍ତୀ କାଳରେ ଲଣ୍ଡନର କଲୋନୀଆଲ ଅଫିସରେ ମଧ୍ୟ ସେହିଭଳି ସୂଚନା ଦେଇଥିଲେ । ଥରେ ମହିଳା ଭୋଟ ଅଧିକାର ମିଳିଗଲା ପରେ ସେ ୧୯୬୧ ମସିହାରେ ରାଜନୀତିରେ ପ୍ରବେଶ କରି ପ୍ରଥମ ନିର୍ବାଚନରେ ଠିଆ ହୋଇଥିଲେ । ସେଥିରେ ହାରି ଯିବା ପରେ ସେ ପ୍ରୋଗ୍ରେସିଭ ଲିବରାଲ ପାର୍ଟିରେ (Progressive Liberal Party) କାମ କରି ଅବଶେଷରେ ବାହାମା ସ୍ୱାଧୀନତା ହାସଲ କରିଥିଲେ । ସ୍ୱାଧୀନ ହେବା ପରେ ସେ ସିନେଟରେ ନିଯୁକ୍ତ ହୋଇ ସରକାରଙ୍କ ସେବା କଲେ ଓ ଦଶ ବର୍ଷ ପରେ ତାଙ୍କ ମୃତ୍ୟୁ ପର୍ଯ୍ୟନ୍ତ କାମ କରିଥିଲେ । 
 
## ପୃଷ୍ଠଭୂମି ଓ ଶିକ୍ଷା
ସରାହ ଏଲିଜାବେଥ ଓ ଜନ ଆଲବର୍ଟ ସାଣ୍ଡସଙ୍କ ଔରସରୁ ୧୯ ଜାନୁଆରୀ ୧୯୨୧ ମସିହାରେ ବାହାମାର ନିଉ ପ୍ରୋଭିନସରେ ଥିବା  ସେଣ୍ଟ ଆଗନେଶ ସ୍ଥାନରେ ଜନ୍ମଗ୍ରହଣ କରିଥିଲେ । ସେକେଣ୍ଡାରୀ ଶିକ୍ଷା ସମାପ୍ତ କରିବା ପରେ ୧୫ ବର୍ଷ ବୟସରେ ଶିକ୍ଷୟିତ୍ରୀ କାମ ଆରମ୍ଭ କଲେ । ନାସାଉରେ ଥିବା ଜିଅନ ବାପଟିଷ୍ଟ ଚର୍ଚ୍ଚରେ ସେ ରାତାଲ ଆଲେନ ଜନସନଙ୍କ ପାଣି ଗ୍ରହଣ କରିଥିଲେ । ତାଙ୍କର ଏକ ପୁତ୍ର ଜାତ ହେବା ପରେ ଜନସନ ୧୭ ବର୍ଷ ଧରି ଉଚ୍ଚ ଶିକ୍ଷା କରିବାକୁ ଅର୍ଥ ସଂଗ୍ରହ କରିବାକୁ ଲାଗିଲେ । ପ୍ରାୟ ୧୯୫୩ ମସିହାରେ, ସେ ଭିରଜିନିଆରେ ଥିବା ରିଚମଣ୍ଡର ‘ଭିରଜିନିଆ ଯୁନିଅନ ବିଶ୍ୱବିଦ୍ୟାଳୟ’ରୁ ପ୍ରଶିକ୍ଷଣରେ ସ୍ନାତକ ଡିଗ୍ରୀ ହାସଲ କରିଥିଲେ । ବାହାମାକୁ ସେ ୧୯୫୬  ଉଚ୍ଚ ଶିକ୍ଷା ନିମନ୍ତେ ଚାରି ବର୍ଷିୟା ସରକାରୀ ବୃତ୍ତି ପାଇବା ପରେ କାନାଡ଼ାରେ ଶିକ୍ଷା ପ୍ରଶାସନ ବିଷୟରେ ମାଷ୍ଟର ଡିଗ୍ରୀ କୋର୍ଷରେ ଜନସନ ନାମ ଲେଖାଇଥିଲେ ।  ଓ ସେ ବାହାମା କ୍ୟାବିନେଟର ପ୍ରଥମ ମହିଳା ସଦସ୍ୟ ହୋଇଥିଲେ । ୧୯୭୭ ମସିହାରେ ସଭାନେତ୍ରୀ ଭାବରେ ପୁନଃନିର୍ବାଚିତ ହୋଇ ସେ ରାଣୀ ଏଲିଜାବେଥ ୨ଙ୍କୁ ସ୍ୱାଗତ କରିଥିଲେ ।  ସେ ୧୯୭୯ ମସିହାରେ ଅଳ୍ପ କାଳ ନିମନ୍ତେ ବାହାମାର ପ୍ରଥମ ମହିଳା ଭାବରେ କାର୍ଯ୍ୟନିର୍ବାହୀ ରାଜ୍ୟପାଳ ହୋଇଥିଲେ ଓ ସେହି ବର୍ଷ ତାଙ୍କୁ ଡେମ କମାଣ୍ଡର ଅଫ ଦି ମୋଷ୍ଟ ଏକସେଲେଣ୍ଟ ଅର୍ଡର ଅଫ ଦି ବ୍ରିଟିଶ ଏମ୍ପାୟାର (Order of the British Empire) ପଦବୀରେ ସମ୍ମାନିତ କରାଯାଇଥିଲା । 
 
ଅଫିସ ଭୂମିକା ବ୍ୟତୀତ ସେ ବାହାମା ଲୋକସଙ୍ଗୀତ ଦଳର ଜଣେ ସ୍ଥାପୟିତା ଥିଲେ ଓ ବାହାମା ତଥା ଯୁକ୍ତରାଷ୍ଟ୍ରର ବିଭିନ୍ନ ସ୍ଥାନରେ ଲୋକଙ୍କୁ ସମ୍ବୋଧନ କରୁଥିଲେ । ଏହା ବ୍ୟତୀତ ସେ ଜାତୀୟ ମହିଳା ଦଳ ଆସୋସିଏସନର ସଭାନେତ୍ରୀ  ଓ ବାହାମା ବାପଟିଷ୍ଟ ମିସନାରୀ ତଥା ଶିକ୍ଷା କନଭେନସନ ମହିଳା ଶାଖାର କୋଅର୍ଡ଼ିନେଟର ଥିଲେ ।
 
ଜନସନ ୧୯୮୩ ମସିହାରେ ୬୨ ବର୍ଷ ବୟସରେ ମୃତ୍ୟୁ ବରଣ କରିଥିଲେ ।

## ଆଧାର
ସୁରେନ୍ଦ୍ର ସିଂହ ଭୋଇ

**ସୁରେନ୍ଦ୍ର ସିଂହ ଭୋଇ** (ଜନ୍ମ: ୬ ମଇ ୧୯୬୧) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୧୯୯୫, ୨୦୦୦ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସଇଁତଳା ଓ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୁରେନ୍ଦ୍ର ସିଂହ ଭୋଇ ୧୯୬୧ ମସିହାର ମଇ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରମେଶ ଚନ୍ଦ୍ର ସିଂହ ଭୋଇ ଓ ପତ୍ନୀଙ୍କ ନାମ ମୋନିକା ସିଂହ ଦେଓ ।

## ରାଜନୈତିକ ଜୀବନ 
ସୁରେନ୍ଦ୍ର ସିଂହ ଭୋଇ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୧୯୯୯ ମସିହାରୁ ୨୦୦୦ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ